Cerebralna paraliza - LogoMedica - Logoped\nCerebralna paraliza predstavlja hronični i neprogresivni poremećaj koji je uzrokovan oštećenjem mozga u ranom razvojnom dobu. Predstavlja najčešći uzrok teških motoričkih oštećenja kod dece. Većinu etioloških faktora koji uzrokuju cerebralnu paralizu moguće je svesti na osam kategorija:\noštećenja tokom razvoja\nhipoksija i hemoragija\ndefekti biohemijske maturacije\nhereditarni (genetski) faktori.\nOna se manifestuje oštećenjem motoričke funkcije, ali često su pridruženi i drugi poremećaji kao što su smetnje vida, sluha, intelektualna ometenost, poremećaji govora i poremećaji u ponašanju.\nPrema topografskoj distribuciji neuromotornog ispada, cerebralna paraliza se javlja u pet obima zahvaćenosti:\nParaplegija, sa zahvaćenošću donjih ekstremiteta, koja je skoro uvek spastičnog tipa, a nalazi se u oko 20% slučajeva.\nHemiplegija, gde su zahvaćeni jedan gornji i jedan donji ekstremitet sa iste strane, i gde se skoro uvek radi o spasticitetu, a ređe o atetotičnoj hemiplegiji, a nalazi se kod oko 47% slučajeva.\nTriplegija, sa zahvaćenošću tri ekstremiteta, najčešće oba donja i jednim gornjim, obično spastičnog tipa.\nKvadriplegija (tetraplegija), koja označava zahvaćenost sva četiri ekstremiteta, s tim što se termin dihemiplegija nekada koristi da označi da su donji ekstremiteti više zahvaćeni od gornjih.\nMonoplegija, gde se radi o zahvaćenosti jednog ekstremiteta, a koja se nalazi kod oko 5% slučajeva.\nU užem smislu postoje tri kategorije oralne disfunkcije u sklopu CP:\numeren ili teži stepen nesposobnosti da zatvore usne, problem sa koordinacijom jezika kao i veliki problem potiska jezikom,\nfaringealno gutanje je oslabljeno i zakasnelo;\nredukovani su pokreti baze jezika zbog neuromuskularnog deficita te dalje onemogućavaju podizanje laringsa pri gutanju pljuvačke.\nDijagnoza cerebralne paralize postavlja se na osnovu detaljne anamneze, kliničkog pregleda i dopunskih dijagnostičkih metoda, sa naglaskom na nalaze magnetne rezonance, na čemu se insistira poslednjih godina.\nViše je simptoma/znakova koji upućuju na mogući razvoj cerebralne paralize, a glavni uključuju poremećaj tonusa mišića (uključujući i varijacije u distribuciji i intenzitetu mišićnog tonusa), usporen motorički razvoj, promenjenu dinamiku refleksne aktivnosti i perzistiranje primitivnih refleksa, patološke posturalne reakcije, pojavu asimetrije u motoričkim obrascima i neadekvatan razvoj funkcije gornjih ekstremiteta. Neurološki znakovi i simptomi mogu biti različiti, s obzirom na dob deteta, iako je primarno oštećenje statično.\nStrategije koje pomažu poboljšanju oralne funkcije obuhvataju primenu logopedskih instrumenata, prvenstveno sondi kojima se izvodi pasivna masaža kao i termo/taktilna stimulacija oralnog prostora. Veliki problem je pojačana salivacija i nemogućnost gutanja pljuvačke pa se pasivna masaža kooristi radi poboljšanja i te funkcije. Pasivna masaža ima značaj i u senzornom osvešćivanju prostora oralne duplje. Značaj primene logopedskih instrumenata je u:\npostepenom povećavanju pritiska na jezik (koristi se sonda br. 6 iz logopedskog seta);\nuvođenju jakih senzacija ukusa (kiselo, slatko, slano, gorko);\ntermotaktilnoj stimulaciji (logopedskom sondom br.1) hladnom i toplom masažom. Termo taktilna stimulacija (logopedskom sondom br.1) podrazumeva kružne pokrete s unutrašnje strane obraza, labijanih sulkusa te nepčanih lukova. Svoju primenu u klasičnoj pasivnoj masaži oralnog prostora je našao i logopedski vibrafon koji omogućava direktnu vibraciju masaže u oralnom prostoru. Primena logopedskih instrumentarija u tretmanu dece sa cerebralnom paralizom vrši se radi poboljšanja funkcije, gutanja, te pokreta oralne muskulature koja ima ulogu kako u gutanju tako i u govoru.\nCopyright by M.Zelić, N.Milošević, M.Milićević Izvor (Zelic, M., Milosevic, N., Causevac, D. (2012). The importance of application logopedic instruments in treatment children with cerebral palsy. Special education and rehabilitation – Cerebral palsy: II International Scientific Conference was held 25-28. оctober 2012. Book of proceedings and Summaries. Ed. Milan Kuloc i Srecko Potic. Novi Sad: Society of Special educators and rehabilitators of Serbia, p.58) Nedović, G., Rapaić, D., Odović, G., Potić, S., & Milićević, M. (2012). Socijalna participacija osoba sa invaliditetom. Beograd: Društvo defektologa Srbije.


UPISNA POLITIKA JEDINE KOLAŠINSKE SREDNJE ŠKOLE: Kadar za odseljavanje – Monitor\nNedavna dešavanja u jedinoj kolašinskoj srednjoj školi Braća Selić , kada su dvadesetak učenika koji su u junu upisali gimnaziju samo pet dana pred početak školske godine obaviješteni da će morati da se prepišu na smjer za kuvare ili konobare ili školuju u nekom drugom gradu, aktuelizovala su manjkavosti upisne politike koja se godinama sprovodi u tom gradu.\nBlizu 60 učenika, koji su u junu izašli iz osnovne škole, ukoliko su željeli da ostanu u rodnom gradu mogli su da biraju između gimnazije i ugostiteljskog smjera. Pred sam kraj avgusta minstarstvo nije dalo saglasnost upravi SMŠ Braća Selić da formira dva odjeljenja gimnazije, odnosno tri odjeljenja prvog razreda. Jedno odjeljenje je ukinuto, što su učenici i njihovi roditelji nazvali „ucjenom i diskriminacijom”.\n„Ovakvim načinom odnosa prema kolašinskoj djeci ministarstvo od ovog grada pravi mjesnu zajednicu. I tjera mlade ljude od svojih kuća. Pred sam početak školske godine su nas doveli u situaciju da djecu sa solidnim uspjehom u osnovnoj školi upisujemo na ugostiteljski smjer. Ne bi to bio problem kada bi oni imali s tim smjerom perspektivu, ali nema broja kuvarima i konobarima u ovom gradu. Mnogi su godinama na birou ili rade na crno”, poručili su roditelji sa jednodnevnog protesta u srednjoj školi.\nMinistarstvo prosvjete je nakon brojnih urgencija učenika i roditelja, predstavnika lokalne vlasti i uprave škole ,ali i medijske pažnje, našlo kompromisno rješenje, pa je odobrilo formiranje jednog odjeljenja ekonomskih tehničara. Na taj način je spriječen najavljeni i vrlo vjerovatno masovni protest svih onih koji smatraju da se godinama upisnom politikom u kolašinskoj srednjoj školi marginalizuje i pospješuje iseljavanje iz tog grada. Međutim, to će biti šesta generacija ekonomskih tehničara u Kolašinu sa svega nekoliko aktivnih preduzeća.\nIz SMŠ Braća Selić do sada je izašlo na stotine kuvara i konobara, ali i onih koji su nakon trogodišnjeg školovanja mogli da se „pohvale” vrlo čudnim zanimanjima. Među generacijama kolašinskih srednjoškolaca su i „izvlakači aluminijskih kablova”, skladištari, saradnici u kulturnim djelatnostima, saradnici u prirodnim naukama… Školovano je i nekoliko generacija trgovaca . Sve uprkos tome što su kolašinske fabrike odavno „mrtve”, a u tom gradu nikad nije bilo više od od deset prodavnica i dva skladišta.\nStatistika lokalne kancelarije Zavoda za zapošljavanje potvrđuje neusklađenost smjerova u srednjoj školi sa potrebama tržišta rada. Među više od 650 onih koji traže posao su čak 64 maturanata gimnazije, isto toliko ekonomskih i trgovinskih tehničara, 67 prodavaca sa završenim III stepenom. Nema nijednog zidara, stolara, vodoinstalatera, montera, ali ni poslastičara ili visokokvalifikovanog kuvara. U informaciji koju su iz ZZZ dostavili lokalnom parlamentu, navodi se i da nedostaju vozači građevinskih i poljoprivrednih mašina, planinski i turistički vodiči, restoranski konobari…\nU gradu koji je nekada bio prepoznat po velikom broju raznovrsnih zanatskih radnji, sada gotovo da nema zanatlija. U Kolašinu već odavno nema, recimo, obućara, a i za druge zanatske usluge mora se do Mojkovca, Bijelog Polja ili Podgorice. Takvo stanje, tvrde nadležni je zabrinjavajuće i znatno povećava troškove života Kolašinca.\nU JU Srednja mješovita škola Braća Selić kažu da su primijetili taj problem i da, iako su voljni da odgovore potrebama grada, za to sada nema mnogo mogućnosti. Rezultati anketa sprovedenih među učenicima govore o tome da resorno ministarstvo nije jedino odgovorno. Učenici završnih razreda osnovne škole godinama ne žele da pohađaju zanatske škole.\n„Među oko 80-ak anketiranih učenika devetog razreda osnovne škole niko nije pokazao interesovanje za zanatska zanimanja. To je zabrinjavajuće i prije svega je riječ o mentalitetskoj barijeri. Imamo volje, iako postoje određeni kadrovski problemi i nedostatak uslova za praktičnu nastavu, da pokušamo da formiramo bar jedno odjeljenje tih deficitarnih obrazovnih profila- kažu u SMŠ Braća Selić.\nUprava škole je potpuno svjesna šta nedostaje gradu. Kažu da je prije upisa srednje škole potrebno dodatno edukovati učenike i njihove roditelje, kako bi efikasno bile razbijene predrasude prema zanatima.\n„Već pet generacija ekonomskih tehničara je izašlo iz ove škole. Opada interesovanje i za ugostiteljski smjer. Spremni smo da probamo da odgovorimo potrebama tržišta rada, ali za to treba da postoji interesovanje učenika”, kažu.\nI iskustva rijetkih Kolašinca koji su zanatlije i koji od toga dobro žive, govore u prilog činjenici da se u toj varoši mladi teško odlučuju za zanimanja. Vlasnik firme za uređenje eneterijera Dekor kompani Boško Mirović tvrdi da se tokom deceniju i po, koliko se bavi tim poslom, nijedan njegov sugrađanin nije zainteresovao da bude radno angažovan u tom preduzeću.\n„U mom preduzeću ne radi nijedan Kolašinac, već Rusini i Mađari iz Vojvodine. Imamo „mentalitetsku barijeru” prema zanatima. Nevjerovatno, ali to se još na ovim prostorima doživljava kao ponižavajuće. A sasvim je suprotno – ko „ima zanat” ne može propasti bez obzira na finansijsku krizu, kaže Mirović.\nOno što prećutkuju u SMŠ je i činjenica da bi otvaranje novih smjerova zahtijevalo i upošljavanje novog nastavnog kadra. Za to, sigurno je, ministarstvo neće dati lako novac. Kadar u kolašinskoj srednjoj školi je pretežno „gimnazijski”. Međutim, smanjenjem broja novih odjeljenja gimnazijalaca, mnogi nastavnici imaće znatno nižu normu časova. Nasuprot tome, nekolicina Kolašinaca, koji nijesu prosvjetni radnici, zahvaljujući tradiciji postojanja ugostiteljskog smjera, imaju dodatni siguran posao kao predavači u srednjoj školi. Razlog više da se i dalje , bez obzira na potrebe tržišta rada , školuju konobari i kuvari je i to što u okviru SMŠ posluje i gradska kafana Planinar, koja služi kao centar za obuku. Prihodi od tog ugostiteljskog objekta, tvrde upućeni u poslovanje, nijesu mali i uprava škole, ali i ministarstvo ih se neće lako odreći.


Vrhunski srpski lekari koji odlaze iz Srbije ispričali su šta je potrebno da bi OSTALI\nM. D. 3. novembra 2017. 08:48\nFoto: Army Medicine - CC BY 2.0\nOvo za „Blic“ kaže Milan (46), doktor koji će nažalost otići iz naše zemlje nakon dugog razmišljanja. Ovaj doktor, koji je želeo da ostane anoniman jedan je od naših istaknutih beogradskih hirurga, u srednjim godinama je, a poznat je i po obavljanju jedinstvenih intervencija u Srbiji. Njegovim odlaskom ostaćemo uskraćeni za vrhunskog hirurga koji operiše i decu i odrasle.\n– Kod nas su svi lekari jednaki. Svi primamo istu platu i oni koji rade najteže intervencije i oni koji ne ulaze u operacione sale mesecima. To nigde na svetu ne postoji. Dok god se to ne promeni, oni koji dobro rade svoj posao osećaće se kao i ja, bezvredni. Zato i idem. Ali, plata od 5.000 evra, rešeno stambeno pitanje i stipendija za decu su uslovi zbog kojih bi ostao ovde – poručuje ovaj doktor.\n– Iz lekarske sam kuće i znam kakav je status lekara ranije bio. Danas nije moguće sa lekarskom platom, koja je manja od hiljadu evra, preživeti mesec. Nisam u stanju da priuštim svojoj deci ono što sam ja imao u detinjstvu – kaže Ivan (43) iz Novog Sada.\n– Za platu od 3.000 evra ostao bih ovde. I naše kolege u Hrvatskoj imaju veće plate od nas, pa odlaze. Bilo bi lepo da se naša država ugleda na Rumuniju, koja je odlučila da od 2018. godine svim lekarima poveća platu za 300 odsto, kako bi zaustavili odliv kadra – tvrdi ovaj doktor.\n– Lekari definitivno odlaze, ali ovaj sertifikat nije relevantan, jer pojedine zemlje u Evropskoj uniji ga ni ne traže. Međutim, pravo stanje u zdravstvu znaćemo uskoro, jer stručnjaci Instituta za javno zdravlje “Batut” radi mater kadrovski plan za deset godina u zdravstvu. Tako ćemo znati koliko nam je tačno kadra potrebno, koliko će njih otići u penziju i koji broj lekara će ih zameniti. Znaćemo i koje su nam specijalizacije potrebne, odnosno znaćemo koga ćemo sve školovati i za koje mesto. Ove podatke imaćemo početkom sledeće godine – najavljuje dr Dinić.


Budva: Književno veče Dževada Karahasana :: Kultura\nBudva: Književno veče Dževada Karahasana\n12.07.2019 13:43 > 13:44 | Postavio/la: Ana Ašanin\nU ponedeljak 15. jula, u 21h, na Trgu pjesnika u Budvi nastavlja se ovogodišnji književni program festivala, gdje će gost biti Dževad Karahasan.\nDževad Karahasan je bosanskohercegovački književnik, dramatičar, esejist, romanopisac.\nU rodnom gradu Duvnu, završio je osnovno i gimnazijsko školovanje. Diplomirao je na Filozofskom fakultetu u Sarajevu, studiju komparativne književnosti i teatrologije, a u Zagrebu, na Filozofskom fakultetu, branio je doktorski rad.\nDugi niz godina učestvovao je u uređivanju sarajevske revije kao urednik časopisa za kulturna pitanja Odjek, te dramaturg u Zeničkom narodnom pozorištu, naglašavaju organiozatori.\nPiše drame, romane, pripovjetke, eseje, istoriju i kritiku teatra i učestvuje kao pozorišni reditelj. Njegovi pozorišni komadi igraju se u Austriji, Njemačkoj, Bosni i Hercegovini, Ukrajini, Češkoj, Poljskoj, Singapuru i SAD. Neka od njegovih najpoznatijih djela su: Istočni divan, Sjeme smrti, Utjeha noćnog neba, Što pepeo prioča, Noćno vijeće, Šahrijarov prsten,…\nU svom romanu ''Šahrijarov prsten'', Dževad Karahasan navodi:\nModerator večeri je Tatjana Bečanović, kaže se u saopštenju organizatora.


pink.rs | Vučić saopštio odluku: SRBIJA GLASA 21. JUNA! Postignut dogovor sa predstavnicima opozicije koji izlaze na izbore\nVučić saopštio odluku: SRBIJA GLASA 21. JUNA! Postignut dogovor sa predstavnicima opozicije koji izlaze na izbore\nIzvor: Pink.rs, Foto: Tanjug/Zoran Žestić ||\nIzbori u Srbiji, parlamentarni i lokalni, biće održani 21. juna, najavio je predsednik Srbije posle sastanka sa predstavnicima devet političkih lista koje su najavile učešće na izborima.\nPredsednik Srbije Aleksandar Vučić sastao se sa predstavnicima stranaka koje su najavile učešće na izborima, a tema sastanka bila je pitanje nastavka izbornih radnji i održavanja izbora.\nVučić je nakon sastanka izjavio da su razmenjeni stavovi o svemu urađenom u prethodnom periodu, kao i da je bilo reči o tome kako i kada je najbolje, poštujući Ustav, izaći na izbore.\n- U sredu se ukida vanredno stanje, ako sve bude kako očekujemo. Postavilo se pitanje da li da idemo na izbore 14. ili 21. juna, a mi smo prihvatili ideju da se da još 5 dodatnih dana - kaže Vučić, dodajući da će, s tim u vezi, izbori biti održani 21. juna.\nU maju, kako je najavio, neće biti većih skupova, a u junu ćemo čekati mišljenje lekara da li se oni mogu održavati.\n- Problem u ovom trenutku je dostupnost notara, posebno u uslovima i daljeg postojanja vanrednih mera, ali smo našli dogovor koji su prihvatile sve liste, odnosno da i opštinski overitelji mogu da vrše overe. Bilo je reči o atmosferi, kao i o tome da ona bude demokratska i da izaberemo rukovodstvo, narodnu Skupštinu, kao i Vladu koja će služiti interesima građana - kaže Vučić.\nDodaje da će notari pomoći da se procedure ubrzajaju, a da su veći problemi na lokalnim izborima gde je teže prikupiti potpise.\n- Takvi su zakoni i nemoguće ih je suštinski menjati - kaže Vučić. Dodaje da će biti doneto uputstvo za sprovođenje izbora, gde će biti konsultovana i struka o tome kako da se obezbedi sigurno obavljanje izborih radnji, kao i sam izborni postupak.\nVučić ističe da je ovo naša demokratska obaveza i pravo.\n- Želim svim učesnicima dobru kampanju, uspeh na izborima, da budu zadovoljni svojim radom i mogućnošću da predstave svoje planove i programe - kaže Vučić. Zamolio je za solidarnost i korektnost.\n"Srbija će nastaviti da štiti interese svog naroda"\nOdgovarajući na pitanja novinara o dijalogu Beograda i Prištine, Vučić kaže da Srbija ima jasan program, plan i sporazume koji se moraju poštovati, iako ih neki ne poštuju.\n- Dobro smo se držali, budući da je 2012. sve oko Kosova bilo završeno, bilo je završeno sve oko njegove nezavisnosti. Ozbiljnom i odogovrnom politikom vratili smo Kosovo na sto i nastavićemo da štitimo interese našeg naroda i nećemo doneti odluku na štetu našeg naroda - kaže Vučić.\n"Rado, sramota me je u njihovo ime"\nGovoreći o napadima na Radu Komazec, Vučić kaže da mu je žao što je do njih došlo.\n- Ako je neko dokazao da zaslužuje važno mesto u novinarstvu, onda ste to vi. Šta da radite, agresivno ponašanje je izgleda na ceni, nepristojno je i neretko vas je sramota da slušate kako se neki obraćaju damama - rekao je Vučić.\n"Glasovi se ne dobijaju plakanjem"\nKada je reč o "kukanju" Dragana Đilasa, Vučić je rekao da neće izgovarati imena političkih protivnika dok traje vanredno stanje, bez obzira na to što je svakodnevno bio meta najtežih uvreda.\n- Ne mislim da se glasovi dobijaju plakanjem, što se već pokazalo. Pred narod idete sa planom i programom i to je moja ideja. Ne mislim da treba da kukam i sada bih da govorim o tome kakav je problem nastao jer smo očekivali znatno veći rast. Zbog toga bih pre bio tužan i blizu suzama, nego zbog toga da bih ispao žrtva u očima javnosti - kaže Vučić.\nKaže da je loše unositi atmosferu linča i pretnji, ali da se one neće obistiniti.\n- To su ljudi koji nemaju hrabrosti ni snage da pokušaju bilo šta. Šta mogu da mi urade? - zapitao je Vučić. Dodaje da država neće dozvoliti da do toga dođe i da država trudila da na provokacije ne reaguje.\nPodseća da je nekada, kada je bio opozicija, bilo zabranjeno da šeta Takovskom i da je tada ubijen Ranko Panić.\n- Mi to nećemo dozvoliti ni za živu glavu. Želimo da pokažemo toleranciju prema drugačijem stavu, iako to nije stav već samo psovke i najgore uvrede - kaže Vučić. Dodaje da će se truditi da odgovori radom, planovima i dobrom energijom.\nDodaje i da želi da utiče na one koji su razumniji i pristojniji i da apeluje da ne odgovaraju na način na koji oni napadaju.\n"Njegovu decu niko nije spomenuo"\nNa pitanje novinara da li će osuditi napad na Đilasovu porodicu, Vučić je zapitao ko je pomenuo Đilasovu decu i ko ih je napao.\n- Niko ih nije pomenuo. Samo sam čuo napade na moju decu. Mislim da je u Srbiji sve jasno. Ja osuđujem sve uvrede, ali ovo sa njegovom decom nikakve veze nije imalo. Nekome je bilo potrebno da od ovoga napravi slučaj - kaže Vučić.\n"Baklje su bile u redu kada su se palile pred Vesićevom stanu"\nNa pitanje o "šerpovanjima", Vučić kaže da su ove akcije loše uticale na prvobitan cilj, da se da podrška lekarima.\n- To je postala politička akcija i izgleda da medicinski radnici nisu više bitni. Ipak, to je demokratsko pravo i nemam ništa sa tim - kaže Vučić. Kada je reč o bakljama, kaže da su pred stanom Gorana Vesića one bile dozvoljene.\n- Sada su baklje problem. Dogovorite se koji su aršini u redu. Oko baklji je jedino proble to što su postojala prekršenja policijskog časa i oni moraju biti kažnjeni. Oni koji su palili baklje sa terasa svojih stanova, te molim da to ne rade jer neko može biti povređen - kaže predsednik.\nDodaje da je ponosan na to što iz njegovih redova ne stižu udrove, niti napadi na tuđu decu, a da će biti osuđen svako ko bude radio nešto od navedenog.\n"Pozivam ove koji se "lome" da izađu na izbore. Želim im svu sreću"\nNa pitanje o najavama demonstracija, kaže da mogu da rade šta žele, ali da moraju da se drže zakona. Podseća da se vlast menja na izborima, te je pozvao one koji se "lome" da iskoriste priliku i pobede na izborima.\n- Hoće li da viču "Vučiću, pederu, lopove, ludaku"? Da se moja deca plaše? A to svakodnevno slušaju na njihovim televizijama i medijima. Međutim, moja deca nisu deca, samo oni imaju decu - kaže Vučić.\nKada je reč o održavanju izbora, Vučić kaže da je većina iz vlasti htela da budu održani 14. juna, da je deo opozicije hteo isti ovaj datum, a da su neki ipak hteli 21.\n- Izbori nisu igračka. Protekao je deo izbornih procesa, a sada se izborne radnje nastavljaju i imamo tačno propisan broj dana (37 ili 38). U tehničkom smislu imali smo dobar razgovor, iako je bilo mnogo politike, ali je i to delotvorno i blagorodno - kaže Vučić.\nVučić se u utorak sastaje sa predstavnicima svih stranaka koje izlaze na izbore\nPREDSEDNIK VUČIĆ: Izbori će biti održani 19. ili 26. aprila\nPredsednik Vučić sastao se sa predstavnicima Srba iz Regiona: Srbija ima odgovornost prema svom narodu!\nIZBORI NAJVEROVATNIJE U JULU!\nŠAPIĆ: Logično je da izađem na gradske izbore (VIDEO)\nDODIK: Vučić potvrdio da se stranci meaju u izbore u RS


ИСЛАМИСТИ ПРЕТЕ АМЕРИЦИ: У САД имамо своје ратнике који су спремни на све\nISLAMISTI PRETE AMERICI: U SAD imamo svoje ratnike koji su spremni na sve\n06-05-2015 10:37 Planeta Izdvojeno Svet\nParavojna islamistička formacija navodno ima svoje pripadnike u Virdžiniji, Merilendu, Ilinoju, Kaliforniji i Mičigenu.\n- Imamo 71 utreniranog borca u 15 različitih država u Sjedinjenim Američkim Državama. Oni su spremni da na našu reč napadnu svaku metu koju mi odaberemo - navedeno je iz ID. Prema saopštenju Islamske države, od navedenog broja boraca, 23 je spremno da izvrši napade slične onom koji se dogodio u Teksasu pre nekoliko dana, na izložbi karikatura proroka Muhameda. - Meta našeg napada bila je organizatorka izložbe Pamela Geler. Poslaćemo naše lavove da je zakolju - stoji u saopštenju ID. Islamska država trenutno deluje u Siriji i Iraku, a u poslednjem periodu pokušava da svoj uticaj širi na Libiju, Avganistan i Pakistan.\nPročitajte još:Alarmanto: Počelo tajno mikročipiranje novorođenčadi u Evropi i SAD-u !? (VIDEO)Lazanski: Novim tenkom Rusija šalje poruku da NATO nema sposobnosti da ratuje s Rusijom


Krivokapić: Cetinjski manastir je mesto mitropolita, zašto bi se išlo u Podgoricu - Politički.rs\nPremijer Zdravko Krivokapić rekao je da će narednih dana imati najoptimalniju odluku o najavljenom ustoličenju mitroplita crnogorsko-primorskog Joanikija, a koja treba da bude u korist svih građana. Pravo izbora ustoličenja nije u nadležnosti niti Vlade, niti Skupštine, niti Saveta za odbranu i bezbednost. To je isključivo i samo pravo onoga koji treba to da odradi, a to je mitropolit i Mitropolija crnogorsko-primorska, kazao je Krivokapić.\nPremijer je to saopštio novinarima u Nikšiću, odgovarajući na pitanje kako komentariše izjavu predsednika Skupštinskog odbora za bezbednost Milana Kneževića koji je kazao da će se u narednim danima odlučiti hoće li ustoličenje biti u Podgorici ili na Cetinju i da bi o tome trebalo da odlučuje i Savet čiji je član, osim premijera i predsjednik države, prenosi RTCG.\n“Ta saznanja da neko može da mijenja mjesto i lokaciju su za mene iznaneđenje, ali u svakom slučaju treba sve preispitati”, kazao je premijer.\nKrivokapić je rekao da crkveni velikodostojnici znaju da je Cetinjski manastir mesto mitropolita.\n“Zašto bi sad neko išao u Podgoricu? Ako bi išao u Podgoricu, sjutra bi trebalo da ide možda van Crne Gore. Mjera našeg života je poštovanje jednih drugih i života zajedno. Mi nemamo drugog prostora. Možda neko ima, ali ja nemam rezevnu varijantu. Moja varijanta je Crna Gora. Svaki put kada se ujutro probudim prva pomisao mi je Crna Gora. Nije mi pomisao moja porodica, nego Crna Gora i sve porodice u njoj”, kazao je Krivokapić danas u Nikšiću gde boravi u radnoj poseti.\nPremijer Crne Gore je ocenio da se čini da su neki krenuli u neke tokove koji nisu za demokratiju baš prepoznatljivi, zbog divne slobode koja je dobijena promenom vlasti.\n“To znači da nemate tolerancije, ni razumijevanja za druge, kao ni zajedništva kao vrijednosti koju dijelimo. U Crnoj Gori se sve mora dešavati bez nasilja i to nije njen problem već onih koji žele da još jednom nedemokratskim sredstvima povrate vlast”, rekao je Krivokapić.\nU to su, kako je ocenio, uključene i organizovane kriminalne grupe kojima su “pipci sada jednim dijelom uskraćeni”.\nKrivokapić je ukazao da treba voditi računa šta se “iza toga svega valja”, nezadovoljstvo onih koji su izgubili vlast, a možda i nekih drugih koji nisu uspeli da u novoj vlasti ostvare ono što su naumili.\n“Ta dva nezadovoljstva se prelamaju kroz taj divni čin koji treba da bude radost svih nas i ponekad me čudi što vjerski poglavari drugih vjerskih zajednica u Crnoj Gori ne reaguju onako kako bi trebali, da iskažu svoj stav po ovom pitanju. Dešavala su se ustoličenja i biskupa i nadbiskupa, pa to nije predstavljalo problem”, rekao je Krivokapić.\nPredsednik crnogorske vlade je ocenio da treba da se okrene radu, novim investicijama, a ne da se traži nešto što nas razdovaja, jer u tom slučaju nikada neće doći do pomirenja koje je neophodno cijeloj Crnoj Gori.\n“Zabrinjava što su svima, počev od mene, usta puta Evropske unije, a kada treba da se nešto uradi svi se spotaknemo. Zašto bi neko ustoličenje pretvaralo taj događaj u antidemokratski pristup”, zapitao je Krivokapić.\nPozvao je da se dozvoli Crkvi da radi svoj posao i kazao da se zna šta je mjera odnosa kanonske Crkve i građana, i verujućih koji treba da imaju pravo da ispoštuju svog mitropoita.\nKrivokapić je ocenio da se boluju dečije bolesti koje će se preboleti i kazao da on nikoga nije dijelio, jer nema nikog u Crnoj Gori koga ne voli.\nPozvao je sve da poštuju jedni druge, jer je to preduslov pomirenja.\n“Kako da se poštujemo kada jedna strana hoće da vas protjera iz Cetinja, iako crkveni velikodostojnici znaju da je taj grad mjesto mitropolita. A sjutra iz Podgorice treba da se traži da se ide možda van Crne Gore, koju beskrajno volim” rekao je Krivokapić.\nPodnijeću krivičnu prijavu protiv Veljovića\nPremijer je najavio da će lično kao građanin podneti krivičnu prijavu protiv savetnika za bezbjednost crnogorskog predsjednika Veselina Veljovića.\n“Takvi nastupi kao njegovi su u prethodnom periodu završavali vrlo drastičnim elementima i brzim reakcijama Tužilaštva. On je iskazao nešto što u svakom slučaju ne bi trebao da radi kao javni funkcioner”, rekao je Krivokapić.\nNaveo je primer razrešenja ministra Vladimira Leposavića i ocenio da je to ista analogija, bez razlike.\n“Ovo je pozivanje na otpor, a zna se kako je to Zakonom definisano i očekujem da će Tužilaštvo da radi svoj posao, kao što ga je radilo u prethodnom periodu protiv neistomišljenika. Pravda mora da zakuca na sva vrata onih koji su se ogriješili o zakon i zbog toga ću kao građanin da podnesem krivičnu prijavu, jer je o građanska obaveza svih nas”, rekao je Krivokapić.\nCrna Gora, kako je kazao, vapi za promenom u pravosuđu.\n“A Tužilaštvo je tačka odakle sve kreće i prva promjena mora da krene izborom dokazanog, kompetentnog čovjeka koji to može da iznese, a ne koji je politički podoban”, rekao je premijer.\nTags: CETINJE MITROPOLIT JOANIKIJE USTOLIČENJE ZDRAVKO KRIVOKAPIĆ\nPrevious Posljednji miting Čaušeskog u Bukureštu i neartikulisani krikovi Dodika na Kozari odraz POTOPA I DEBAKLA UPLAŠENIH TIRANINA\nNext Vlada S. Makedonije dozvolila navijače u dvoranama i koncerte u zatvorenom


Zoran Modli '75: Kako postati disk-džokej?\nKako je Zoran Modli emitovao prvu YU radio emisiju iz vazduha: Jednog dana - pilot džambo džeta?\nJul 1981: Mlada beogradska rok grupa Bulevar, na čelu sa Dejanom Cukićem, najzad je uspela da napravi hit pesmu. Autor "Ranog jutra" je Dragan Mitrić, a zahvaljujući novostečenoj popularnosti bend je dobio puno ponuda za letnje svirke na Jadranu. Oprezni kakvi jesu, Cukić & Co. ipak su rešili da se usredsrede na pripremanje svog prvog albuma, koji bi već najesen trebalo da se pojavi u prodavnicama ploča ... Glumac u centru pažnje je Rade Šerbedžija - u zagrebačkom Gornjem gradu igra u pozorišnoj senzaciji "Oslobođenje Skoplja", na televiziji se pojavljuje u seriji "Duvanski put", a u Pulu mu putuje film "Banović Strahinja" Vatroslava Mimice, koji mu je poverio jezivo sjajnu epizodnu rolu. Šerbedžija pored svega stiže i da javno polemiše sa rediteljem Veljkom Bulajićem, zalažući se za teatar i kulturu kakva nam nedostaje ... Romantična vizija o prvim Titovim pilotima pretočena u seriju "Partizanska eskadrila" dovela je na TV ekrane retkog gosta - glumca Bekima Fehmiua. Sa četrdesetak snimljenih filmova i nekoliko inostranih serija, Bekim se tek po drugi put pojavljuje na našoj televiziji - prvi put to je bilo još u drami "Paljenje Rajhstaga" (1972) ... Pavle Vujisić otkriva da ima jedan običan crno-beli TV, ali da ga retko gleda: "Smatram da televizija odvaja čoveka od njegovih mnogo važnijih obaveza, kao što je sedenje u kafani sa prijateljima. U kafani može sve da se vidi, nauči, čuje - ne bih je menjao ni za jedan TV program na svetu!"... Nešto dalje od "jugoslovenskog Žana Gabena", u jednoj neimenovanoj kafani redak jubilej proslavlja voditelj Milovan Ilić Minimaks, koji je u etar pustio 400 izdanja svoje radio emisije Tup Tup. A osamdesete tek što su počele ... Ipak, još bolji razlog za slavlje ima Minimaksov kolega po stažu i popularnosti: radio voditelj, DJ i sve veći zaljubljenik u plava prostranstva - Zoran Modli...\nAndrija Maurović, otac YU stripa: Nisаm voleo nikаkve stege i prinude, ništа osim crtаnjа i slikаnjа\nSafet Sušić, nakon što je dao tri gola Argentincima '79: Vratićemo YU fudbal u svetski vrh\nŠaban Seidi, najbolji jugoslovenski sportista '77: Priča o šampionu i njegovih sedam sestara\nToma Bebić '73: Splićani me nikada nisu priznali za svoga, jer su moji Vlaji po krvi\nZdravka Krstulović: Nisam član Partije, ne volim kolege koji koriste tu knjižicu za neke svoje ciljeve\nMaj 1986: TV Ljubljana proizvela je seriju "Primož Trubar" u kojoj naslovnu ulogu igra istaknuti glumac Polde Bibič. On je u svojoj plodnoj pozorišnoj karijeri bio i glumac i direktor i profesor glume na ljubljanskoj Akademiji. Da li je Bibič osetljiv na kritiku? Kaže: "Kritika na neki način uvek čini glumcima nepravdu. Naše uloge s vremenom nestanu - ostane samo kritika!"... Priključujući se društvenoj akciji Gradske konferencije SSRN Beograda i grada Zemuna za obnovu stare zemunske jezgre Gardoša, Televizija Beograd organizuje "Veliki koncert za Gardoš", na zemunskom keju, a spisak učesnika je impozantan (i izgleda neponovljiv): Arsen, Gabi, Denis & Denis, Brena, Balašević, Doris Dragović, Miroslav Ilić, Oliver Mandić, Sedmorica mladih, Halid Muslimović, Bajaga, Zana Nimani, Collegium Musicum, Uroš Dojčinović - a tu su čak i neki gosti iz inostranstva, bendovi iz Poljske, Francuske, Čehoslovačke. Ovaj maratonski koncert uređuje Milomir Đukanović, a reditelji su stari majstori Jovan Ristić i Branko Kičić... U velikom derbiju 29. kola sastaju se splitski Hajduk (trener: Sergije Krešić) i beogradska Crvena zvezda (trener: Gojko Zec). Da li će porodične i pozorišne obaveze dopustiti glumici Zdravki Krstulović (vatrenoj navijačici Hajduka) da prisustvuje ovom meču? U njenom intervjuu za časopis Nada ovaj put nije bilo reči o fudbalu... ali, pre nego što upoznamo njena majska razmišljanja 1986, evo i Zdravkinog kraćeg razgovora sa reporterom Ilustrovane iz daleke 1967, samo dve godine nakon što je završila glumačku Akademiju...\nOktobar 1970: Poznati zagrebački novinar Pero Zlatar boravi u Beogradu, gde se iznenadio sadržajem tamošnje radijske reklame: "Žene, Crni bik će vas maksimalno zadovoljiti!" Radi se, naravno, o najpopularnijem YU prašku za veš... Zlatar u redovnoj rubrici Studija "Danas je petak" otkriva i sledeće dve zanimljivosti: Filmski spektakl Fadila Hadžića "Desant na Drvar" naš je najgledaniji film u inostranstvu - otkupljen je u čak 87 zemalja, jedino što se "napolju" prikazuje kao "Sumrak heroja" i sinhronizovan je na engleski jezik... U Klani deluje zajednički fan klub Tereze Kesovije, Mire i Vesne Ungar, koji objavljuje svoj list "Terezini Ungarosi"! U najnovijem broju objavljeni su rezultati nagradnog konkursa za najbolji sastav o Kesoviji, pa je tako prvu nagradu dobio Ljubomir Bugarin iz okoline Osijeka za svoj esej "Tereza, voljet ću te vječno!"... U stanu poznatog sarajevskog kompozitora Đorđa Novkovića, koji se ove jeseni preselio u Zagreb (podstanar, potkrovlje), izbio je veliki požar. Uzrok: loše električne i telefonske instalacije. Ishod: potkrovlje je potpuno izgorelo. Velika sreća: kompozitorov sin Boris Novković (3) nije bio u sobi koja se nalazi odmah uz mesto gde je požar buknuo... Ne stišava se bura nakon nedavno završenog Opatijskog festivala zabavne muzike, gde nije pobedila, ali je ipak zasenila sve ostale izvođače svojom interpretacijom pesme "Oluja" - mlada zagrebačka pevačica Josipa Lisac. Sticajem okolnosti, više se pričalo o njenoj navodnoj svađi sa Kićom Slabincem i komentarisanju konkurentskih pesama u Opatiji. Zato je novinar Studija poželeo da razgovara sa 20-godišnjom pevačicom, ne bi li sama Josipa razjasnila šta se zapravo dešavalo iza kulisa "olujne" Opatije, a tu su i mišljenja koja su o "Lisici" izrekli njeni poznanici sa zagrebačke muzičke scene...


Za punije dame - garderoba i modni saveti - elegantne haljine\nPoslovne kombinacije za proleće\nBudite u trendu ovog proleća! I garderoba za posao može biti lepa i moderna...\nHaljine za krupnije dame\nU trendu su obline! Zato krupnije dame treba da se osećaju prijatno u svojoj koži i da daju sebi priliku da se šepure i...\nModni trend za proleće 2014\nPogledajte kolekciju za proleće modnog brenda MINT 1792 koji nudi trendi odeću za punije dame...\nLetnje haljine za punije dame\nOvo su haljine koje su idealne za predstojeće letnje dane koje ćete morati da provedete na poslu...\nelegantne haljine tagged posts\nPlus size – Maksi haljine za jesen 2015.\nSve punije dame obožavaju maksi haljine! Mogu biti raznih dezena i fenomenalnog dizajna, koje vašu figuru istaknu na najbolji način. Maksi haljine si na prvom mestu udobne, mogu biti elegantne ali i opuštene za dnevne izlaske i šetnje po gradu … A naravno najveća prednost je što sa maksi haljinom dosta toga može da se sakrije i kamuflira… Dobra vest je da ne moramo još uvek da se odreknemo maksi haljina!\nU galeriji i...\nElegantne dugačke haljine za punije\nPogledajte elegantne haljine koje sa svojim spojem savremenog i vintaž dizajna odišu glamurom. Ove ekskluzivne haljine sa svojim prednjim naborima izdužuju siluetu, definišu pojas i ističu vaše obline na najbolji način. Sa šljokicama i svetlucavim vezom daju haljinama na bogatstvu i doprinose eleganciji i otmenošću. Idealne za svečane događaje za koje se sigurno već spremate.\nSvečane haljine za punije\nBez obzira da li se spremate za maturu, svadbu ili neki drugi svečani dogođaj napravite pravi izbor haljine i izgledajte prelepo , zanosno i moderno. Dugačke elegantne haljine će vam sigurno pomoći da tako izgledate ali prvo morate da obratite pažnju na neke od detalja.


Princ Aleksandar Karađorđević traži od Crne Gore da mu bude vraćena imovina na Svetom Stefanu.\nDio zemljišta je između luksuznih vila od 13.293 metara kvadratnih obilježeno za restituciju kraljevskoj porodici, prenose crnogorski mediji.\nZemljište koje Karađorđevići potražuju obuhvata i zemljišni kompleks od blizu pet hiljada kvadratnih metara iznad Miločerskog parka, koji trenutno pripada Prvoj banci, porodice Đukanović.\nKaradordevićima je imovina oduzeta 8. marta 1947. godine odlukom tadašnje Narodne skupštine FNRJ.


Aerodrom Brno Turany - Aerodrom Turany - eSky.rs\nČeška Afganistan Albanija Alžir Američka Devičanska Ostrva Američka Samoa Andora Angola Angvila Antigva i Barbuda Argentina Aruba Australija Austrija Azerbejdžan Bahame Bahrein Bangladeš Barbados Belgija Belize Belorusija Benin Bermudi Bocvana Bolivija Bosna i Hercegovina Božićno Ostrvo Brazil Britanska Devičanska Ostrva Britanska teritorija Indijskog okeana Brunej Bugarska Burkina Faso Burundi Butan Čad Centralnoafrička republika Češka Čile Crna Gora Danska Demokratska Republika Kongo Dominika Dominikana Džerzi Džibuti Egipat Ekvador Ekvatorijalna Gvineja Eritreja Estonija Esvatini Etiopija Farska ostrva Fidži Filipini Finska Folklandska ostrva Francuska Francuska Gvajana Francuska Polinezija Gabon Gambija Gana Gibraltar Grčka Grenada Grenland Gruzija Gvadelup Gvajana Gvam Gvatemala Gvineja Gvineja Bisao Haiti Holandija Honduras Hongkong Hrvatska Indija Indonezija Irak Iran Irska Island Istočni Timor Italija Izrael Jamajka Japan Jemen Jermenija Jordan Južna Džordžija i Južna Sendvička ostrva Južna Koreja Južni Sudan Južnoafrička Republika Kajmanska ostrva Kambodža Kamerun Kanada Karipska Holandija Katar Kazahstan Kenija Kina Kipar Kirgistan Kiribati Kokosova ostrva Kolumbija Komori Kongo Kosovo Kostarika Kuba Kukova Ostrva Kurasao Kuvajt Laos Lesoto Letonija Liban Liberija Libija Lihtenštajn Litvanija Luksemburg Madagaskar Mađarska Majot Makao Makedonija Mala spoljna ostrva Sjedinjenih Država Malavi Maldivi Malezija Mali Malta Maroko Maršalska ostrva Martinik Mauricijus Mauritanija Meksiko Mikronezija Mjanmar Moldavija Monako Mongolija Montserat Mozambik Namibija Nauru Nemačka Nepal Niger Nigerija Nijue Nikaragva Norveška Nova Kaledonija Novi Zeland Obala Slonovače Olandska ostrva Oman Ostrva Pitkern Ostrvo Men Ostrvo Norfok Pakistan Palau Palestina Panama Papua Nova Gvineja Paragvaj Peru Poljska Portoriko Portugal Reinion Ruanda Rumunija Rusija Salvador Samoa San Marino Sao Tome i Prinsipe Saudijska Arabija Sejšeli Sen Pjer i Mikelon Senegal Sent Bartelemi Sent Kits i Nevis Sent Vincent i Grenadini Severna Koreja Severna Marijanska ostrva Sijera Leone Singapur Sirija Sjedinjene Američke Države Slovačka Slovenija Solomonova ostrva Somalija Španija Srbija Šri Lanka Sudan Surinam Švajcarska Švedska Sveta Jelena Sveta Lucija Sveti Martin Sveti Martin Tadžikistan Tajland Tajvan Tanzanija Terks i Kejkos Togo Tokelau Tonga Trinidad i Tobago Tunis Turkmenistan Turska Tuvalu Uganda Ujedinjeni Arapski Emirati Ujedinjeno Kraljevstvo Ukrajina Urugvaj Uzbekistan Valis i Futuna Vanuatu Vatikan Venecuela Vijetnam Zambija Zapadna Sahara Zelenortska ostrva Zimbabve\nBrno Brno Karlovi Vari Ostrava Pardubice Prag\nAerodrom\tBrno Turany\nNajbolje prilike letova od Brno Turany\nNajbolje prilike letova do Brno Turany\n✔ Koje avio-kompanije lete sa aerodroma Brno Turany?\nAžurirani popis avio-kompanija koje služe za veze sa i do areodroma Brno Turany možete pronaći direktno na našoj web stranici.\n✔ Kada su letovi sa aerodroma Brno Turany najjeftiniji?\n✔ Da li aerodromska služba Brno Turany povezuje letove?\n✔ Kakav je raspored dolaska i odlaska iz Brno Turany?


O premijeri “Idealan muž”, Beogradsko dramsko pozorište\nOpojnu i lepršavu, društveno-kritičku komediju Oskara Vajlda, reditelj Predrag Štrbac na scenu postavlja zapanjujuće grubo, izvođački neuverljivo. Na taj način bezobzirno ubija suptilnost Vajldove misli o društvenom licemerju, političkom pretvaranju, kao i naličju morala.\nPočetak predstave, scena maskenbala koju najavljuje sluga Mejson, definiše estetiku ovog scenskog čitanja. Pod različitim maskama koje ostavljaju utisak prilične banalnosti, likovi izlaze na scenu kao na modnu pistu, praćeni kičastim dimom i predvidivom elektronskom muzikom. Ružnoća ove scene, grubo neodgovarajuće maske nekakvih supermena i žena-mački, okrutno melje i mogućnost ironije. Igra glumaca dosledno prati ovu vizuelnu grubost, uglavnom je jednoznačna, upadljivo povišenog tona. Nema fine mere i ironije koji bi morali da prate izvođenje Vajldovih suptilnih misli.\nVrednosti Vajldove izuzetne komedije o ucenama i zaverama, o naličju političke moći, uspeha i slave, potonule su u navali površnosti i neukusa.\nPremijera “Idealan muž” izvedena je za rođendan ovog pozorišta, što je naročito porazno. Dan pozorišta treba da bude prilika za pokazivanje najviših umetničkih dostignuća, a ne pozornica trapavih pokušaja njihovog stvaranja. U vezi sa time, ova predstava se može smatrati simbolom trenutka u kojem se Beogradsko dramsko pozorište nalazi, odraz njegovog umetničkog sunovrata. A to je samo jedna od posledica napetih odnosa između glumaca i uprave kuće.\nKulturni dnevnik, RTS1, 26.2.2019. godine\nŽrtva za bolji svet


KAO DA JE PISANA ZA NAS: Stanija otkrila koju Cecinu pesmu je POSVETILA KRISTIJANU! (FOTO) | Najnovije vesti - Srbija danas\n08.07.2016. • 17:26 SrbijaDanas\nKAO DA JE PISANA ZA NAS: Stanija otkrila koju Cecinu pesmu je POSVETILA KRISTIJANU! (FOTO)\nOtkrila šta misli o njemu.\nStanija Dobrojević je, pored toga što je poznata srpska starleta, digla prašinu i odlukom da se oproba i u muzičkoj industriji. Dok njeni fanovi željno iščekuju premijeru spota njenog prvog singla, Stanija se trudi da što je više moguće, isti i ispromoviše.\nPORUKA ZA NJEGA? Stanija otkrila da li je njen PRVI SINGL posvetila KRISTIJANU! (VIDEO)\nNaime, već je zagolicala maštu javnosti kada je ukazala na to da je njena pesma možda posvećena Kristijanu Goluboviću, sa kojim je učestvovala u rijalitiju "Farma", gde je i pobedila.\n- Ja pamtim onog Kristijana iz rijalitija, a ne ovoga koji iznuđuje novac - komentarisala je Stanija svoj odnos sa Golubovićem.\nStanija je očigledno uz promenu imidža rešila i da otvori dušu, pa tako ispričala neke stvari koje su mnoge njene fanove zanimale - o Kristijanu Goluboviću.\nTO JE NAJVEĆI ESTRADNI ŠLJAM! Stanija OSULA PALJBU i progovorila o učešću u RIJALITIJU! (VIDEO)\n- Jeste, istina je da je Cecina pesma “Trepni”, koju sam pre par dana okačila na svoj Fejsbuk, posvećena Kristijanu! Kao da je pisana za nas! Iskreno, ja pamtim onog Kristijana iz rijalitija, koji mi je bio najbolji prijatelj, a ne ovoga koji iznuđuje novac.\n- No, sve je to razumljivo s obzirom da smo istovremeno bili i najbolji drugovi i najveći neprijatelji, jer smo oboje bili favoriti za pobedu - rekla je Stanija prilikom gostovanja u jednoj emisiji koju vodi Marija Lazić i otkrila mnoge stvari o kojima je prethodnih meseci ćutala.\nNASTAVLJA SE RAT IZMEĐU STARLETA: Soraja RASTURILA Stanijinu veridbu! (FOTO)\nO dečku nije htela mnogo da priča, ali na pitanje da li mu smeta što starleta "po ceo dan slika grudi i zadnjicu", odgovorila je:\n- Slikaću se gola do kraja svog života i tačka!\nStanija Dobrojević Kristijan Golubović spot pesma posvetila pesmu posveta\nKAKO TE NIJE SRAMOTA?! Anastasija objavila fotku u OVAKVOM kupaćem i RAZBESNELA fanove! (FOTO)\nNIJE NIMALO SLATKA! Anastasija pokazala svoju OŠTRU i LJUBOMORNU stranu! (FOTO)


Poremećaji folikula dlaka - Professor Milojevic - Clinical Skin Care\nPOREMEĆAJI FOLIKULA DLAKE\nALOPECIJA I EFLUVIJUM\nKosmatost kože glave (kosa) i vidljive dlake u ostalim regijama kože su rezultat procesa koji se dešavaju na nivou folikula (živog dela dlake). Golim okom vidljiva dlaka je biološki neaktivna struktura (mrtva) i nastaje sukcesijom pojedinih faza u biološkom ciklusu razvoja dlake i predstavlja stanje dinamičke ravnoteže u smeni anagene, katagene, telogene i konačno egzogene faze.\nAnagen je faza aktivnih ćelijskih deoba (mitoza) u predelu folikula dlake. Dlaka je u fazi anagena više godina, u zavisnosti od pola i regije (u predelu kože glave-kose, oko 4 godine kod muškaraca i oko 6 godina kod žena); u predelu obrva anagena faza traje znatno kraće (prosečno oko 6 meseci). Oko 80% folikula je u ovoj fazi.\nKatagen, apoptotična faza u ciklusu folikula, traje prosečno nekoliko nedelja; 1-2% folikula je u ovoj fazi.\nTelogena faza ili faza relativnog mirovanja folikula dlake traje u proseku nekoliko meseci ili duže-u predelu obrva, npr. do 9 meseci. Oko 10-15% folikula je u ovoj fazi.\nTokom egzogene faze folikula dnevno opadne normalno 25-100 dlaka; broj dnevno opalih dlaka varira kod pojedinaca u zavisnosti od različitih faktora.\nStanje kada dnevno opada više od 100 dlaka naziva se efluvijum ili defluvijum (Effluvium, Deffluvium).\nJoš nekoliko semantičkih napomena; alopecija označava stanje u kojem je u zadatom momentu definisana regija prolazno ili trajno lišena dlake, sa ili bez ožiljačnih promena u koži zahvaćene površine.\nAlopekia je termin za ćelavost na grčkom jeziku a etimološki je deriviran od reči alopex (lisica, oboljeva od gubitka dlake po modelu klinički sličnom alopeciji kod ljudi).\nKoža fetusa pokrivena je kratkom, umereno pigmentovanom dlakom-lanugo; ova dlaka opada pre rođenja. Koža čitavog tela dece i odraslih osoba (sem dlanova i tabana) pokrivena je vellus dlakom(vellus lat.“runo, malja), koja je tanka, fine strukture i nije pigmentovana.\nENDOKRINOLOŠKI ASPEKTI CIKLUSA DLAKE\nU periodu puberteta, pod dejstvom hormonskih stimulusa dolazi do terminalne diferncijacije velus dlake aksilarno (pazušne jame) i u predelu pubisa kod oba pola. Do pojave dlakavosti u navedenim regijama dovode uglavnom tzv. slabi androgeni poreklom iz nadbubrežne žlezde.\nZa rast dlake u potiljačnoj (pravilnije zatiljačnoj) regiji, dlake koja čini obrve i trepavice kao i za maljavost ekstremiteta uobičajenu za pol zaslužan je humani hormon rasta-somatotropin (HGH) koji se luči u prednjem režnju hipofize.\nTESTOSTERON I DIHIDROTESTOSTERON (DHT)\nTestosteron se luči u testisima, u manjoj meri u jajnicima; slabi androgeni nastaju u kori nadbubrežne žlezde kod oba pola. Tkivnom konverzijom testosterona koja je genetski determinisana prisustvom 2 izoenzima 5 alfa reduktaze nastaje dihidrotestosteron (DHT). Pod dejstvom DHT dolazi do porasta dlake u androgen zavisnim regijama (predeo brade, presternalno/ispred grudne kosti i karakteristično ispod pupka a iznad pubične zone-triangularno), kao i do opadanja dlake u predelu kapilicijuma (kosmatog dela glave) kod genetski predisponiranih osoba oba pola.\nAlopecia androgenetica (AGA) je svakako najčešći oblik gubitka dlake (kose) u predelu kože glave. Do značajnog gubitka dlake, odnosno do dediferencijacije terminalne dlake u pravcu vellus (paperjaste) dlake kod pojedinaca dolazi zbog povećane tkivne produkcije DHT pod dejstvom izoenzima 5 alfa reduktaze tipa II; povećana tkivna konverzija i sledstveno tome povišene koncentracije DHT su genetski determinisane; ponekad je istovremeno povećana aktivnost i izoenzima 5 alfa reduktaze tipa I koja uzrokuje pojačano lučenje sebacealnih žlezda, pa otuda pogrešan termin Alopecia seborrhoica; hiperseboreja nije uzrok adrogene alopecije, ali može postojati udruženo(istovremeno). Neki autori su osamdesetih godina prošlog veka (Martinović N i sar.) predložili i termin Alopecia androgenogenetica kojim bi bili obuhvaćeni morfološki aspekti gubitka kose i genetska predispozicija.Predpostavlja se da se povećana aktivnost 5 alfa reduktaze tipa II nasleđuje autozomno dominantno i/ili poligenski. Ipak, u kliničkoj praksi je često najočiglednije da muškarci gube kosu po istovetnom obrascu kao i njihovi ujaci (majčina braća).\nKod predisponiranih muškaraca AGA počinje u pubertetu sa kompletnom ekspersijom kliničke slike rano u četvrtoj deceniji; kod žena AGA počinje obično nešto kasnije, u trećoj ili četvrtoj deceniji i po pravilu sporije progredira. Kod oko 90% muškaraca u periodu puberteta dolazi do „povlačenja“ kose u predelu zalistaka i umerene proređenosti dlake u parijetalnoj regiji u 5. Deceniji; kod mnogih žena u 7. Ili osmoj deceniji dlaka je minimalno ili umereno proređena parijetalno. Otuda i naziv fiziološka alopecija koji pojedini francuski autori koriste kao sinonim za AGA.\nNorwood-Hamiltonovom skalom (I-V-VII) (Hamilton J, 1950, Norwood OT, 1970) definisan je gubitak kose po androgenom tipu kod muškaraca:-povlačenje zalistaka (recessus frontoparietales), gubitak kose u frontalnoj i parijetalnoj i temenoj regiji; proređenost kose kod žena, „ćelavost mukog tipa“ definisana je Ludwigovom skalom( I-III) u odnosu na deficit dlake pretežno parijetalno. Neretko i žene gube kosu po Norrwood-Hamiltonovom obrascu. Poslednjih godina aktuelna je novija BASP klasifikacija (Basic and Specific, 2007), kojom je obuhvaćen obrazac gubitka kose kod oba pola.\nBez obzira na stepen ekscesivnosti gubitka, dlaka u toku AGA u temporookcipitalnoj regiji uvek ostaje, jer nije androgen zavisna (Hipokratov venac).\nU slučaju AGA kod osoba ženskog pola neophodan je izuzetno pažljiv pristup. Kosa kod žena ima arhetipsku simboliku, a gubitak kose po sebi dovodi do izuzetnog psihosocijalnog distresa u našoj kulturi. U odsustvu pozitivne porodične anamneze, kao i u slučaju markantnih znakova virilizacije (pojava dlakavosti u androgen zavisnim regijama-hirzutizam, akne-po lokalizaciji-submandibularno, submentalno i/ili intenzitetu neuobičajene za uzrast, iregularnost menstrualnog ciklusa neophodno je sprovesti detaljna endokrinološka ispitivanja osovine hipofiza-nadbubreg-jajnik; mogu se dijagnostikovati prolaktinomi, kao i androgen sekretujući tumori nadbubrega (kongenitalna adrenalna hiperplazija-CAH, stečeni deficit hidroksilaza i drugo) i ovarijuma.\nAGA kod žena u početku podseća na telogeni efluvijum, pa ovo treba diferencijalno dijagnostički isključiti analizom trihograma(v. dalje).\nSledeći laboratorijski parametri (bitna odstupanja od referentnih vrednosti) ukazuju na disfunkciju nadbubrega i/ili jajnika:\nKortizol-jutarnja vrednost, Testosteron, Androstenedione, SHBG, 17-OH progesteron, eventualno DHAS; povišene vrednosti prolaktina (tri sukscesivno izmerene vrednosti) mogu ukazivati na postojanje (mikro)adenoma hipofize;\nDisfunkciju štitne žlezde globalno definiše odstupanje od referentnih vrednosti sledećih parametara.\ns-TSH, FT4, anti-TPO;\nUobičajeno je uraditi i hematološka ispitivanja: kompletna krvna slika, feritin, TIBC, UIBC.\nAristotelova (384-322 p.n.e.) izjava da evnusi nikada ne ćelave je još uvek aktuelna u pogledu trenutno utvđenih terapijskih mogućnosti AGA od kojih se većina svodi na inhibiciju izoenzima 5 alfa reduktaze tipa II, odnosno smanjivanje tkivne konverzije testosterona i slabih androgena u DHT.\nU sistemskoj terapiji AGA kod muškaraca sa uspehom se duže od dve decenije primenjuje finasterid. Kod velikog broja tretiranih posle nekoliko meseci dolazi do porasta kozmetski vidljive dlake, dok kod ostalih prestaje dediferencijacija terminalne dlake u pravcu vellus dlake. Neželjena dejstva u smislu smanjenja libida, erektilne disfunkcije i/ili ginekomastije se retko javljaju (kod oko 2% tretiranih). Tokom poslednjih godina pozitivan efekat oralno primenjenog finasterida razmatran je u velikim studijama kod oba pola; pozitivni rezultati postignuti su i lokalnom primenom finasterida u obliku losiona (0,005%) kod oba pola. Finasterid se inače u višim dozama priemnjuje oralno kod benigne hipertrofije prostate koja je takođe izazvana povišenom tkivnom konverzijom testosterona u DHT.\nPozitivan efekat minoksidila primećen je osamdesetih godina. Kod bubrežnih bolesnika tretiranih Loniten tabletama zbog renovaskularne hpertenzije opservirana je akcidentalna hipertrihoza, a kod pojednaca i porast dlake u alopecičnim zonama AGA; ubrzo se na tržištu pojavljuje i prvi preparat-2% rastvor minoksidila za lokalnu primenu. Iako je u internoj medicini minoksidil korišćen kao vazodilatator, izvesno je da je mehanizam dejstva minoksidila veoma kompleksan i još uvek nedovoljno proučen.\nUobičajeno se primenjuje u kocentracijama od 2-5%, ali je specifičnom tehnologijom i izborom rastvarača moguće pripremiti 8% rastvor. Izgleda da minoksidil u kombinaciji sa tretinoinom dublje penetrira u folikularne strukture. Obično 4 meseca nakon početka primene minoksidila se može primetiti kozmetski vidljiv porast kod oko 30 % tretiranih terminalne dlake, dok kod većine tretiranih dolazi do zaustavljanja procesa dediferencijacije terminalne dlake u pravce vellus dlake. U velikim studijama proučavana je mogućnost intermitentne primene minoksidila, ali je ustanovljeno je da u tom slučaju terapijski rezultati izostaju, odnosno da kod ovako tretiranih pojedinaca dolazi do reverzije postignutih rezultata kao i kod onih kod kojih je terapija minoksidilom obustavljena.\nKofein u relativno visokim kocentracijama posle lokalne primene dovodi do povećane mitotske aktivnosti u folikulu, produžavajući tako anagenu fazu inhibotornim dejstvom na sistem fosfodiesteraza i povećanjem cAMP.\nDerivati imidazola (ketokonazol) posle lokalne primene deluju snažno antiandrogeno inhibirajući izoenzim I 5-alfa reduktaze koji se nalazi pretežno u sebacealnim žlezdama, ali ne i u dlačnom folikulu. Ketokonazol se zbog antiandrogenog dejstva primenjuje i sistemski u terapiji adrogen sekretujućih tumora, uz prilično veliki rizik zbog hepatotoksičnosti; u vodenoalkoholnim preparatima za lokalnu primenu (i u šamponima) je prilično nestabilan.\nRazmatrana je i mogućnost primene drugih lekova sa antiandrogenim dejstvom (diuretik spironolakton npr.), ali topikalna primena ovog preparata nije dala očekivane rezultate.\nDejstvo antibiotika roksitromicina proučavali su Ito i sar. (2009); utvrđeno je da 5% rastvor ovog antibiotika deluje antikatageno (antiapoptotično), „neutrališući“ katagenu i produžavajući anagenu fazu folikula.\nTokom poslednjih godina aktuelna su proučavanja aktivnosti bioaktivnih lipofilnih eikozanoida (prostaglandina D2); utvrđena je povišena aktivnost u zonama lišenim dlake u toku AGA. Izgleda da neki polifenoli biljnog porekla (kvercetin, resveratol) deluju inhibitorno na PTGDS –prostaglandin sintetazu koja omogućava konverziju PGH u prostaglandin D2 ; u ovom smislu proučavana je i aktivnost molekula sa antihistaminskim dejstvom (anti-H1), kao što su dinatrijum hromoglikat (hromolin), kao i cetirizin, sa različitim rezultatima.\nRazmatrana je i mogućnost primene cimetidina, leka iz prve generacije H2 blokatora (preteča ranitidina, famotidina itd.)koji se više ne primenjuje u gastroenterologiji zbog brojnih neželjenih dejstava; deluje u prvom redu imunomodulatorno, ali i antiandrogeno.\nSavremene tehnike transplantacije dlake iz okciptalne, androgen nezavise regije u parijetalnu (androgen zavisnu) alopecičnu zonu u toku AGA daju odlične rezultate. Treba imati na umu da su na „duže staze“ rezutlati ovih intervencija relativno dubiozni, uzimajući u razmatranje mogućnost naknadne „androgenizacije“ androgen nezavisne dlake po transplantaciji u androgen zavisnu zonu ne može sa sigurnošću isključiti. Izvesno je da su rezlultati transplantacije kod veoma mladih muškaraca „kraćeg veka“; postignute rezultate je moguće optimizirati kontinuiranom primenom preparata sa antagonizujućim dejstvom na izoenzim II 5 alfa reduktaze (finasterid-sistemski i/ili lokalno, minoksidil 8%) odmah nakon intervencije.\nTokom poslednjih godina utvrđeno je da PRP (Platelet-Rich Plasma) ili „Vampirski“ tretman, autoalotranshuzija plazme pacijenta obogaćene trombocitima i esencijalnim proteinima, daje odlične rezultate u terapiji AGA kod oba pola. Ova procedura se široko primenjuje u Velikoj Britaniji, a u poslednje vreme i kod nas. Ova vrsta terapije primenjuje se i u drugim granama medicine - „anti-aging“ i u regenerativne/rekonstruktivne svrhe (ortopedija...)!\nKod žena sa znacima ovarijalne ili adrenalne virilizacije moguće je postići potpuni porast dlake- reverziju alopecije posle primene adekvatne terapije; u odsustvu biohemijskih i drugih parametara virilizacije primena ciproteron acetata (obično u kombinaciji sa drugim lekovima) dovodi samo do tranzitornog porasta dlake-tokom primene terapije te nastavka evolucije AGA uobičajenim tokom po obustavljanju iste. U tim slučajevima je indikovana primena minoksidila (2%), a izuzetno, u odabranim slučajevima i 5% (rizik pojave hipertrihoze u regijama gde to nije poželjno). Tokom poslednjih godina uveliko se razmatra primena finasterida u sistemskoj terapiji AGA kod osoba ženskog pola. Preliminarno se navode i dobri terapijski rezultati nakon topikalne primene finasterid losiona (0,005%); može se pokušati i sa lokalnom primenom kofeina, kao i preparata na bazi roksitromicina rastvorenog u aprotičnom polarnom rastvaraču i inkorporiranog u podlogu koja sadži nejonogene površinski aktivne materije (poloxamer npr.)Kod obolelih od AGA oba pola u poslednje vreme se razmatra i uloga insulinorezistencije i deficita vitamina D3.\nEfikasnost različitih multivitaminsko-oligomineralnih suplemenatab u dobro kontrolisanim kliničkim studijama nije potvrđena.\nTELOGENI EFLUVIJUM (TE) - EFFLUVIUM TELOGENES\nTE ili Telogeni defluvijum (D)Effluvium telogenes se definiše kao pojačano opadanje normalnih dlaka-više od 100 dnevno („club hairs“) iz folikula u stanju relativnog mirovanja (telogen); do opadanja dolazi zbog ubrzanog prelaska folikula u fazi rasta(anagenih) i folikula u apoptoičnoj, katagenoj fazi u fazu telogena); postepeno se razvija klinička slika neožiljačne alopecije koja je tranzitornog karaktera.\nKosa je u tom slučaju difuzno proređena, a dlaka klinički stanjena. Optičkom analizom pedesetak „iščupanih“ dlaka (trihogram) može se utvrditi da je i do 80% dlaka u fazi telogena; ovom analizom mogu se isključiti i drugi oblici eflivijuma (anageni efluvijum), kao i dijagnoza AGA kod oba pola.\nPull testom, laganim povlačenjem „čuperka“ kose može se izvući znatno više od 3-5 dlaka (normalan broj pri ovom testu).\nDo TE obično dolazi nekoliko meseci (prosečno 2 meseca) nakon delovanja „šoknog“ agensa. Sledeće mogućnosti dolaze u obzir:\nTE posle visoko febrilne bolesti; u ovim slučajevima su na nokatnim pločama često uočljive transvezalne-Beau-ove brazde,\nPosle porođaja (Effluvium post partum),\nNagli gubitak telesne mase nakon drakonskih dijeta, odnosno anoreksije ( Anorexia nervosa),\nSnažan psihosocijalni distres (gubitak bliske osobe, „bankrot“ ili spoznaja o teškoj telesnoj bolesti),\nVelike hirurške intervencije, saobraćajne nezgode i „jet-leg“ zbog četog menjanja vremenskih zona, ekscesivna fotoekspozicija,\nPrestanak uzimanja kontraceptivnih pilula, ali i promena vrste ili doze preparata za oralnu kontracepciju,\nEndokrinološki debalans (disfunkcija štitaste žlezde najčešće, ali i drugi poremećaji),\nHipohromna anemija, često kod mladih žena (kompletna krvna slika, feritin, TIBC, UIBC)\n1. Antikoagulansi (heparin, varfarin, ali i noviji medikamenti iz ove grupe kao što su apixaban, dabigatran i drugi)\n2. Antihipertenzivi (betablokatori-propranolol i metoprolol, kao i inhibitori angiotenzin konverujućeg enzima: kaptopril i enalapril),\n3. Antikonvulzivi koji se ponekad koriste i u drugim indikacionim područjima (visoke doze valproata, karbamazepin...),\n4. Drugi lekovi koji ponekad dovode do TE: Litijum, retinoidi (acitretin češće nego izotretinoin), tireostatici (propiltiouracil...), bromokriptin, levodopa, nesteroidni antiinflamatorni lekovi-antireumatici; anksiolitici i amitriptilin vrlo retko.\nDo potpunog porasta dlake dolazi spontano nakon prestanka dejstva stresora, korekcije hematoloških i endokrinoloških parametara, odnosno korekcije farmakoterapije drugih oboljenja i primene lekova koji ne dovode do TE. TE nakon porođaja (Effluvium post partum) može trajati i do godinu dana posle porođaja.\nPorast dlake u toku TE svakako treba „ubrzati“ primenom minoksidila i topikalnih antiapoptotika (kofein, eventualno roksitromicin), samostalno ili u kombinaciji.\nVažna napomena: Mnogi pacijenti dolaze zbog navodno pojačanog opadanja kose, u strahu da će „oćelaviti“; stav dermatologa je da se ne gleda šta je u kadi već šta je na koži glave! Najčešće je reč o fiziološkom, sezonskom TE; pacijentu se savetuje da prebroji opale dlake nakon svakodnevnog pranja kože glave (broj najčešće ne prelazi 100). U slučajevima kada postoje klinički znaci difuzne proređenosti/stanjivanja dlake, analizom trihograma i drugih kliničkih i biohemijskih parametara sa sigurnošću je moguće verifikovati ili isključiti dijagnozu TE ili diferencijalno dijagnostički isključiti dijagnozu AGA ili opadanja kose zbog drugih oboljenja.\nANAGENI EFLUVIJUM (AE)\nDo pojave AE najčešće dolazi u toku polihemoterapije i nakon radijacije zbog tumora glave. Dlaka opada nekoliko nedelja po otpočinjanju terapije, a do potpunog porasta dlake dolazi obično nakon oko 6 meseci. Pojedini antimitotici, naročito njihove kombinacije snažno inhibiraju anagenu fazu folikula; monohemoterapija znatno ređe dovodi do AE; ipak monoterapija kolhicinom (giht i drugo) može dovesti do reverzibilnog AE. Do pojave ireverzibilnog AE dolazilo je nekada nakon primene visokih doza busulfana u cilju indukcije pretransplantacione aplazije kostne srži.\nAE se može javiti i zbog intoksikacije solima zlata (nekada široko primenjivane u terapiji reumatoidnog artritisa), bornom kiselinom (Acidum boricum); trovanje solima žive, bizmuta ili arsena i akcidentalna ingestija rodenticida talijuma takođe može dovesti do pojačanog ispadanja dlaka u anagenoj fazi.\nMetotreksat u imunosupresivnim dozama (15mg u jednoj nedeljnoj dozi) retko dovodi do pojave AE.\nDlaka u toku drugih dermatoza kao i u toku sistemskih autoimunih oboljenja opada u anagenoj fazi (Alopiecia areata, Syphilis secundaria, Furunculi-Abcessus, Tinea profunda-Kerion Celsi, Pemphigus vulgaris); po sanaciji dermatoze in causa ponovo dolazi do porasta terminalne dlake.\nAA je na trećem mestu po učestalosti javljanja; AA je i najfrekventnije tkivno specifično autoimuno oboljenje. Može biti udružena i sa drugim autoimunim oboljenjima (autoimuni tiroiditis koji svakako treba isključiti), a često je pozitivna i porodična anamneza u tom smislu (AA kod srodnika u vertikalnoj liniji-33% obolelih, kao i reumatoidni artritis. Ređe AA može biti udružena i sa vitiligom; AA se ne javlja na vitiliginoznim pločama i karakteristično ne zahvata površine obrasle hipopigmentovanim dlakama (ne javlja se u zoni sede kose); ljudi koji su osedeli preko noći izvesno imaju perakutni mikromultifokalni tip AA.\nDo kasnih sedamdesetih godina termatolozi su fanatično tragali za prikrivenim infektivnim fokusima kao mogućem uzročniku pojave AA; u svetlu današnjih naučnih činjenica ova hipoteza je u potpunosti odbačena. Sa istim „žarom“ se danas raspravlja o psihosocijalnom distresu kao najverovatnijem uzročniku AA. Verovatnije je da je reč o oboljenju veoma kompleksne etiologije gde stresna situacija koja prethodi pojavi AA igra značajnu, ali ne i odlučujuću ulogu.AA dakle, u skladu sa najnovijim istraživanjima nije psihodermatosa sensu stricto. Od mnogo većeg značaja na psihološkom planu je suportivni psihoterapijski pristup obolelom i porodici u cilju redukcije stresa izazvanog samim oboljenjem (AA), odnosno „neutralizacija“ somatopsihičkog efekta u meri koliko je to moguće.\nAA se obično javlja naglo u vidu jednog ili više pravilno kružnih površina („pečata“) lišenih dlake u kojima koža nije klinički izmenjena; najčešče se dijagnostikuje u kapilicijumu (kosmatom delu kože glave), ali i u predelu brade i ređe u drugim regijama dlakom obrasle kože; ponekad su obrve i/ili trepavice izolovano zahvaćene. Slivanjem alopecičnih površina može doći do gubitka dlake u predelu čitavog kapilicijuma-Alopecia totalis, a u slučaju opadanja svih dlaka sa čitave površine kože tela dijagnostikuje se Alopecia universalis. Trakast gubitak dlake u okcipitalnoj(zatiljačnoj) regiji naziva se ofijaza (ophis grč. zmija). Nokti često mogu biti zahvaćeni (punktiformne impresije kao kod psorijaze), a tzv. „twenty nail syndrome“, tj. zahvaćenost svih nokatnih ploča koje izgledaju kao „izbrušene“ može predhoditi pojavi obično prognostički manje povoljnih oblika AA.\nDiferencijalno dijagnostički treba isključiti trihotilomaniju (kompulzivno čupkanje dlaka) i eventualno gljivična oboljenja (Tinea superficialis), kod kojih se na koži uočava crvenilo, ponekad diskretno i skvama (fino perutanje). Alopecija u toku sekundarnog sifilisa podseća na AA ali se klinička slika bitno razlikuje; serološki testovi (TPHA/VDRL/RPR) su u tom slučaju uvek pozitivni.\nTok i prognoza AA je po pravilu povoljna; jedan ili nekoliko „pečata“ ponekad regrediraju i spontano, a do potpunog porasta dlake dolazi nakon 6-12 meseci, u fazi progresije AA, dlaka sa ruba ploča se lako izvalči (pozitivan pull test). Ofijaza ima nešto lošiju prognozu. Prognoza AA totalis i AA universalis je po pravilu quoad sanationem nepovoljna. Relativno nepovoljna je i prognoza AA sa veoma ranim početkom-više alopecičnih polja pre navršene 7. godine života (Rook i sar.).\nTERAPIJSKE MOGUĆNOSTI AA\nU terapiji AA sa uspehom se primenjuju ultrapotentni fluorisani kortikosteroidi lokalno, intralezionalno ili u vidu sistemske pulsne terapije (Orfanos i sar.). Razmatrana je i mogućnost primene kalcineurinskih inhibitora sa imunomodulatorim dejstvom koji deluju poput kortikosterida sa eventualno manje neželjenih dejstava. Minutna terpija ditranolom u obliku lipogela (0,5%), kao monoterapija ili u kombinaciji sa kortikosteroidima može biti efikasna. Dugo se primenjuje i tzv. ekcemska indukcija dinitrohlorobenzenom (DNCB), i novijih preparata (difencipron i drugi) sa različitim terapijskim rezultatima. Sistemska PUVA terapija (psoralen oralno i iradijacija čitavog tela) ponekad dovodi do porasta dlake u slučajevima AA totalis i AA universalis; posle oralne primene imunosupresiva ciklosporina kod ovih bolesnika dolazi do tranzitornog porasta dlake koja po obustavljanju terapije po pravilu opada.\nUzimajući u obzir činjenicu da do porasta dlake u slučajevima AA sa jednim ili nekoliko polja neretko dolazi spontano (kod dece starije od 7 godina i kod odraslih osoba), kao i činjenicu da do porasta dlake u slučaju totalne ili univerzalne alopecije dolazi izuzetno retko veoma je teško naučno i egzaktno proceniti efikasnost ma koje od navedenih terapijskih procedura.\nTrihotilomanija je relativno banalno obljenje u dečjem uzrastu; obično je dovoljna konfrontacija roditelja i starijeg deteta sa činjenicom da ono samo čupa dlaku i bihejvioralna korekcija ovog tika od strane roditelja, ponekad i kvalifikovanog psihoterapeuta; do porasta terminalne dlake dolazi uvek! Trihotilomanija kod odraslih je ozbiljo oboljenje-poremećaj kontrole impulsa najčešće u kontekstu postojećeg opsesivnokompulzivnog poremećaja. Najbolji terpijski rezultati mogu se postići primenom kognitivne bihejvioralne terapije (CBT),ponekad u kombinaciji sa farmakoterapijom-uvek u konsultaciji sa psihijatrom-psihoterapeutom. Zadatak dermatologa je da diferencijalno dijagnostički isključi druga kožna oboljenja, a po postavljanju dijagnoze trihotilomanije obolelog odmah uputiti psihoterapeutu.“Zadržavanje“ obolelog nakon postavljanja dijagnoze i konsultacije u dermatološkoj ordinaciji smatraju se primerom nesavesnog lečenja.\nOŽILJAČNA ALOPECIJA-ALOPECIA CICATRICIALIS (AC)\nDo pojave ireverzibilne, ožiljačne AC dolazi usled različitih inflamatornih oboljenja infektivne, neinfektivne i autoimune prirode, kao i pod dejstvom trakcije (trakciona alopecija).\nPseudopelada (Brocq) je ožiljačna alopecija koja se manifestuje ovalnim ili okruglim skleratrofičnim površinama lišenim dlake koja podsećaju na „stope u snegu“, najčešće u parijetalnoj regiji. Etiologija nije poznata, ali je diferencijalno dijagnostički neophodno isključiti autoimuna i druga oboljenja koja na kraju evolucije dovode do slične kliničke slike ali se u slučaju blagovremeno postavljene dijagnoze mogu efikasno lečiti! Kutani diskoidni Lupus erythematosus na primer se karakteriše kaskadnim zahvatanjem folikula dlake te je blagovremenom primenom adekvatne terapije moguće postići reverziju alopecičnih zona i porast kozmetski vidljive dlake, odnosno „povratiti“ naizgled neoštećenu kosmatost kože glave. Slično se odnosi i na Lichen planopilaris itd.\nDuboka gljivična oboljenja kože glave kod dece do puberteta (Tinea profunda, Kerion Celsi), po pravilu ne dovode do AC ukoliko se odmah po postavljanju dijagnoze izvrši ručna epilacija obolelih dlaka kao i dlaka u okolikni keriona, kao i adekvatna sistemska terapija antibioticima i terbinafinom(5mg/kg).\nTrakciona alopecija se javlja zbog dugotrajnog povlačenja-trakcije kose (žene koje godinama sve više i jače vezuju „konjski rep“), kao i usled upornog „ispravljanja“ dlaka (kod pojedinaca crne rase).\nDo pojave AC dolazi nakon dugotrajne evolucije tzv. disekantnih folikulitisa, kao i kod antibioticima netretiranog, superinficiranog pseudofolikulitisa u predelu brade.\nReč je o inflamatornom procesu na različitim nivoima folikula dlake; superfijalni ili Ostiofolliculitis je najčešće izazvan banalnim, grampozitivnim piogenim bakterijama. Do sanacije promena bez sekvela dolazi posle primene prilagođene antibiotske terapije uz dobru lokalnu higijenu. Poremećaji na nivou dlake se opisuju i u sklopu različitih genodermatoza.\nPseudofolliculitis barbae (PFB) se klasično opiuje kod crne rase (izrazito „kovrdžava“ dlaka). Kod belaca, PFB se javlja kao posledica neadekvatne tenike brijanja (povlačenje brijača suprotno od smera rasta dlake). Neretko dolazi i do superinfekcije stafilokokom. Odlični terapijski rezultati postižu se korekcijom tehnike brijanja, primenom estara aromatičnih kiselina u hidrolipofilnoj podlozi (Trend losion) i primenom antibiotske terapije u slučaju superinfekcije. Kod žena do pojave PF dolazi u zonama depilacije; depilacija se po pravilu vrši suprotno od smera rasta dlake, a do superifekcije dolazi zbog recikliranja voska za depilaciju što nije retko u kozmetičkim salonima. Treba napomenuti da piogeni stafilokok opstaje u ključalom alkoholu i do 10 minuta! Terapijski pristup PF kod žena je sličan; zbog činjenice da je estetsku depilaciju moguće izvesti samo suprotno od smera rasta dlake savetje se primena Trend losiona odmah nakon depilacije i više puta dnevno nekoliko dana nakon depilacije u cilju sekundarne prevencije.\nU terapiji disekantnih folikulitisa sa hroničnom supuracijom oralna terapija izotretinoinom, eventualno u kombinaciji sa makrolidnim antibioticima u slučaju superinfkecije je jedino efikasna.\nMalassezia folliculitis nekada (Pityrosporn follicullitis) javlja se eruptivno, u vidu sitnih gustodisminovanih, pruriginozmih malih papulopustula-pretežno u predelu kože gornjih partija grudnog koša. Javlja češće kod obolelih od Dermatitis seborrhoica, u toku HIV konverzije ili kod obolelih netretiranih antiretroviralnom terapijom, kao i kod potpino imunokompetentnih pojedinaca, češće za vreme tropskih vrućina. Ubrisu pustule kultivacijom na Martin-Scottovoj podlozi može se izolovati Malassezia restricta.\nPod hipertrihozom se podrazumeva socijalno neprihvatljiva pojačana maljavost u androgem zavisnim i androgen nezavisnim zonama kod muškarca i pretežno u androgen nezavisnim regijama kod žena.\nHipertrihoza predstavlja značajan problem za pojedinca zbog neprikladnih opaski okoline sa aluzijama konotiranih navodno „atavističikim“ osbeležjima. Hipertrihoza kod žena u mediteranskom basenu (pojačana maljavost sa pigmentnim dlakama u androgen nezavisnim regijama) je česta pojava.\nPod hirzutizmom se opservira pojačana maljavost u najmanje četiri androgen zavisne regije kod žena (Ferriman-Gallway, 1961). U praksi hirzutizmom se smatra pojava dlaka u predelu donjovilične kosti, ispod brade, na nadlakticama, između dojki, u predelu ispod pupka a iznad pubisa i na koži unutrašnje strane butina... Pojava „brčića“-izolovano nije hirzutizam, ali je pojava pigmentovanih dlačica u ovoj regiji socijalno neprihvatljiva.\nU slučaju hirzutizma, pogotovu u slučajevima kada je udružen i sa drugim znacima virilizacije (refrakterne akne, AGA i drugi simptomi) neophodno je sprovesti detaljna endokrinološka ispitivanja nadbubrežene žlezde, jajnika i osovine hipofiza-nadbubreg-jajnik.\nU slučaju hipertrihoze kod oba pola i hirzutizma kod žena (nakon endokriološke terapije) najefikasnija je laserska epilacija koja po pravilu daje trajne rezultate; epilacija laserom je najefikasnija u regijama obraslim tamnomrko pigmentovanom „debelom“ dlakom, a ne primenjuje se u regijama obraslim svetlomrkom dlakom zbog neefikasnosti.\nLokalizovana pojačana maljavost u pojedinim malim regijama(„brčići“ npr.) se može efikasno ukloniti kontinuiranom primenom krema na bazi eflornitina 13,9% (Vaniqa).


City :: Društvo :: Tribine u organizaciji Udruženog pokreta slobodnih stanara / print=true\nHome | Vesti | Društvo | Tribine u organizaciji Udruženog pokreta slobodnih stanara\nTribine u organizaciji Udruženog pokreta slobodnih stanara\nUdruženi pokret slobodnih stanara poziva građanstvo Niša na dve tematske tribine. Prva od njih će se održati 25.avgusta, u Mesnoj kancelariji Božidar Adžija, sa početkom u 18h, i biće posvećena temi električne energije i problema sa računima.\nNa tribini "Električna energija - javno dobro ili monopol?" prisutnima će se obratiti: Mr Jovan Jovanović i Profir Živković iz Centra za zaštitu potrošača FORUM, Zorica Miladinović, dopisnica lista Danas i Saša Kostić, predsednik UPSS-a.\nDruga tribina "Građanin pod udarom sistema" koju "stanari" najavljuju, planirana je za 31.avgust i biće održana u Amfiteatru na Keju, takođe sa početkom u 18 sati.\nKao govornici su planirani: Goran Lazović i Robert Kozma iz Asocijacije Ne da(vi)mo Beograd, Predrag Voštinić iz Lokalnog fronta Kraljevo, Novica Antić iz Vojnog sindikata Srbije - Beograd, Veljko Mijailovič iz Policijskog sindikata Srbije - Beograd, Sanja Kljajić iz Podrži RTV - Novi Sad i Đokica Jovanović iz Udruženog pokreta slobodnih stanara-Niš.\nIz UPSS-a poručuju da su svi građani dobrodošli da iznesu svoje mišljenje na obe tribine.


Theocharis Grigoriadis: Kini nije u interesu ulazak Zapadnog Balkana u EU - Front Slobode\nTheocharis Grigoriadis: Kini nije u interesu ulazak Zapadnog Balkana u EU\n"Ne mislim da Kina nastoji da onemogući evropske integracije Zapadnog Balkana, ali želi da bude jedan od ključnih aktera u tom procesu. Tačnije, da koristi ovu regiju kako deo svoje sveukupne strategije u pregovorima sa EU", rekao je Grigoriadis.\nAUTOR: Dragan Štavljanin/RSE\nOBJAVLJENO: 06.09.19 u 09:32\n"Kineski zajmovi zemljama Zapadnog Balkana su u suprotnosti sa evropskim pravilima. Stoga u slučaju članstva balkanskih država u Evropskoj uniji (EU), Kina ne bi imala mogućnost da dominira u ekonomiji ove regije kao sada", ističe Grigoriadis.\n"Kina će nastojati da iskoristi priliku u situaciji kada slabe odnosi Rusije i EU, zatim Brisel nije spreman da se odlučnije angažuje na Zapadnom Balkanu, raste skepticizam u toj regiji prema evropskim integracijama, kao i lokalnu političku klimu, pre svega stav elita u Srbiji prema Kosovu. Dakle, Peking će upotrebiti te adute da bi konsolidovao svoje prisustvo na tržištima Zapadnog Balkana. To će u kasnijoj fazi pokušati da iskoristi i politički", naglašava Grigoriadis.\nKrediti vladama izvor korupcije\nRSE: Ali, da ponovim, neka zemlja može uzeti zajam za određeni infrastrukturni projekat za čiju realizaciju angažuje domaće firme, zatim koristi domaći materijal, što podstiče ekonomske aktivnosti. U slučaju kineskih kredita, potpuno je drugačija situacija. Na primer, za most Zemun-Borča obezbeđen je kineski zajam, gradile su ga kineske kompanije, dovezen je materijal iz Kine. U tom smislu se može reći da je Srbija "uvezla" most iz Kine. Srbija će morati da vrati kredit, a rad na pomenutom projektu nije oživeo domaće ekonomske aktivnosti.\nBalkanske elite nisu iskreno opredeljene za EU\nRuska karta sve slabiji adut Srbije\nKina ne može da priušti sukob sa SAD i EU\nBalkan važna karika između Azije i Evrope\nGrigoriadis: Ne verujem da će bitnije promeniti dosadašnju strategiju. No, kako se Zapadni Balkan bude približavao EU, to će biti striktniji uslovi za odobravanje kineskih zajmova zemljama regije. Ako, na primer Srbija u narednom periodu uđe u EU, pojedine kineske investicije biće revidirane, u nekim slučajevima to neće biti moguće. Da li će neke od tih mera biti retroaktivno primenjene - zavisiće od odlučnosti EU.\nIntervju s Theocharisom Grigoriadisom za portal Radio Slobodna Evropa vodio je Dragan Štavljanin. Objavljeno: 5. 9. 2019. godine.


Raković: Pravni eksperti da nađu odgovor kako zaštititi građane od terora - Glas Srpske\nSrna 26.07.2021 22:04\nBEOGRAD - Istoričar Aleksandar Raković smatra da pravni eksperti moraju da daju odgovor koji su mehanizmi da se građani Republike Srpske i državljani Srbije zaštite od mentalnog terora odlazećeg visokog predstavnika Valentina Incka.\nRaković je podržao to što su parlamentarne stranke u Republici Srpskoj danas jedinstveno odbacile Inckvu odluku i povukle se iz rada zajedničkih institucija BiH, te ocijenio da je sada na državim organima Srpske i Srbije da nađu odgovor kako odbraniti pravo na slobodu misli, riječi i djela pojedinca.\n“Mora da se nađe rešenje da ljudi, deca, muškarci i starci i naučnici, istoričari i pravnici ne budu trpani u zatvore zbog toga što će u petak biti na snazi ova Inckova odluka. To jeste veoma važno pitanje na koje čekamo kao javnost odgovor. To je suštinsko pitanje kako će se zaštititi ljudi od ovog totalnog terora koji je Incko sproveo. On se pokazuje kao nastavljač Benjamina Kalaja, Stjepana Sarkotića i Ante Pavelića”, izjavio je Raković Srni.\nPrema njegovim riječima, izuzetno je važno i ključno je pitanje “kako će se državni organi Republike Srpske oduprijeti tom teroru koje je Incko uveo u BiH”.\nRaković smatra da se Srpska ne treba upuštati u nepotrebnu avanturu traženja ocjene zakonitosti Inckove odluke pred međunarodnim pravosuđem jer zapadno sudstvo koje dominira svjetskim nije nezavisno i odlučuje u skladu sa imperijalnim odlukama Zapada.\n“Te odluke su na našim prostorima bile da se razbije SFRJ Jugoslavija, da se razbije SR Jugoslavija i da se razbije Republika Srbija. Dakle, u takvim okolnostima ne treba ići u te nepotrebne avanture da bi se dao dodatni legitimitet i legalitet ovim oktroisanim odlukama okupacionog guvernera Valentina Incka”, rekao je Raković.\nPrema njegovom mišljenju, treba se usresrediti na borbu argumentima, naučno stručnim činjenicama i političku borbu u BiH i na prostoru bivše Jugoslavije.\n“Vrlo je važno da čujemo od pravnih timova i Republike Srpske i Srbije i državnih organa kako će se zaštititi i naši državljani koji bi novim naučno-stručnim saznanjem govorili o događajima u Srebrenici, a koji se kose sa Inckovom nametnutom odlukom. Dakle, Valentin Incko je napravio jedan veliki mentalni koncentracioni logor u BiH i sada očekujemo od državnih organa Srbije i Republike Srpske da zaštite srpski narod i građane i naše državljane”, ponovio je on.\nLideri svih parlamentarnih stranaka sa sjedištem u Republici Srpskoj odbacili su svako nametanje na nivou BiH, a srpski predstavnici od sutra neće učestvovati u radu na nivou zajedničkih institucija BiH.\nOdlazeći visoki predstavnik u BiH Valentin Incko, koji je nedavno podnio ostavku, nametnuo je dopune u Krivičnom zakonu BiH kojima se zabranjuje i kažnjava “negiranje genocida i veličanje ratnih zločinaca”.


Pol Pogba zaražen koronavirusom, čeka ga 14 dana izolacije | Sportska kladionica Meridian\nNaslovna Fudbal Pol Pogba zaražen koronavirusom, čeka ga 14 dana izolacije\nPol Pogba zaražen koronavirusom, čeka ga 14 dana izolacije\nFrancuski fudbaler Pol Pogba pozitivan je na koronavirus.\nInfomaciju da je igrač Mančester Junajteda zaražen potvrdio je selektor Francuske fudbalske reprezentaijce, Didije Dešan,\nOn je to učinio jer je Pogba trebalo da bude na spisku igrača za utakmice u Ligi nacija protiv Švedske i Hrvatske.\nPored Pogbe, pozitivan nalaz ima i fudbaler Totenhema Tangi Ndombele.\nFrancuska 5. septembra igra protiv Švedske, a tri dana kasnije protiv Hrvatske.\nPogba je odlučio da kratku pauzu između dve sezone provede u Engleskoj, a sada ga očekuje 14 dana samoizolacije što znači da će propustiti i okupljanje i početak priprema sa Mančester junajtedom.\nPrethodni tekstInter odlaže Seriju A?\nSledeći tekstSutjeska se porazom u Banja Luci oprostila od Evrope\nMaradona 27 avgusta, 2020 At 18:33\nPa kad ide po trznom centru i ne nosi masku\nAleksa 27 avgusta, 2020 At 18:37\nPored njega zarazen je i Ndombele iz Totenhema…\nSutjeska 27 avgusta, 2020 At 18:37\nNijedan klub korona nece zaobici\nNairobi 27 avgusta, 2020 At 18:47\nTeze pane izolacija 14 dana nego sama koron\nBoki 27 avgusta, 2020 At 19:50\nSamo nek se oporavj pa ce lako za ostalo\nFudbal Anđela Mugoša - 15 septembra, 2020 4\nBaloteli došao na trening, ljudi iz Breše mu zabranili da uđe:...\nLuka Milosevic - 9 juna, 2020 32


Ispovest Nikole, radnika koji je za par sekundi izbegao smrt u Rumuniji: Kola su preletela zid, sve je bilo kao na filmu (FOTO) - Telegraf.rs\n02/04/17 | 00:57\nIspovest Nikole, radnika koji je za par sekundi izbegao smrt u Rumuniji: Kola su preletela zid, sve je bilo kao na filmu (FOTO)\nInformacije upućuju da je pomahnitali vozač hteo da impresionira koleginice...\nNikola Stojanović iz Srbije, radnik fabrike "Leoni" u rumunskom gradu Piteštiju, otvorio je srce i ispričao kako je kobnog dana uspeo da preživi stravičnu saobraćajnu nesreću u kojoj je poginula jedna a povređene dve njegove koleginice.\n"Svi ćemo se vratiti, a Irena nikad neće": Aleksandra je majci ispričala kako je nastradala njena drugarica u fabrici\nBezobrazna profesorka Katarina: Slala učeniku (15) golišave slike, imala seks s njim pa ostala trudna (FOTO)\nMirna banatska sela na meti lopova: Otimaju i kradu šunku, slaninu, alat, ali i PRASIĆE i ŽIVINU (FOTO)\nRusija imala najbolju šalu za 1. april: Amerikanci se sigurno nisu nasmejali kada su je čuli (VIDEO)\n- Bilo je kao na filmu. BMW je odjednom uleteo u dvorište fabrike i pokosio ljude na mestu na kojem je trebalo da sedim sa koleginicama. Nisam se tu zatekao jer sam se zadržao u kantini gde sam otišao da kupim kafu, i to mi je spasilo život - za Kurir priča Nikola.\nStojanović, koji je radio na istoj liniji kao i njegove koleginice, preminula Irena Ilić i povređene Alakesandra Ranđelović i Branka Gligorijević, prisetio se momenta kada je Andrej Kristijan Karamelea uleteo kolima u dvorište, usmrtio Ilićevu, a povredio još petoro ljudi.\nPrintksin: Youtube/ePiteşti Ştiri Argeş\n- Ostao sam da kupim kafu u kantini a Irena i ostale koleginice su odmah izašle napolje. Pošto smo radili zajedno uvek smo sedeli zajedno i na pauzama u dvorištu - kaže on i navodi da se Karamelea veoma brzo kretao i da je prilikom uletanja u dvorište preleteo zid visok pola metra.\n- Radnici koji su sedeli pored i nisu bili povređeni skočili su na vozača i počeli da ga tuku. Ne verujem u zvaničnu izjavu da on nije dobio otkaz, jer se po fabrici pričalo drugačije. Sumnjam da je sve ovo uradio namerno - ističe on.\nNikola priznaje da vozača BMW-a nije poznavao jer u fabrici radi nekoliko hiljada ljudi. Sa druge strane, priznaje da su kolege iz Rumunije bile veoma prijatne i fine prema radnicima iz Srbije.\nPodsetimo, stravična nesreća dogodila se u četvrtak ujutru kad je Karamelea u pozajmljenom automobilu uleteo među radnike koji su bili na pauzi u trpezariji u dvorištu fabrike.\nTom prilikom nastradala je Irena Ilić, a povređene su njene koleginice Alakesandra Ranđelović i Branka Gligorijević. Devojke su hospitalizovane u bolnici u Piteštiju, a u petak ih je obišao i srpski ambasador Branko Branković. Prema nezvaničnim saznanjima, radnice će se uskoro vratiti u Srbiju.\nInače, prve informacije nako udesa ukazivale su na to da je Karamelea tog jutra otpušten, a kasnije se pojavila informacija da je Rumun brzom vožnjom hteo da impresionira koleginice. Njemu je tamošnji sud odredio pritvor u trajanju od mesec dana. On je u policiji rekao da nije imao nameru nikoga da povredi, te je izgubio kontrolu nad vozilom i zato uleteo u dvorište.


FIT- donator stipendija sa Ministarstvom za dijasporu – Personal magazin\nU Ministarstvu za dijasporu 5.maja 2009. godine održana je konferencija za medije povodom potpisivanja Sporazuma o saradnji radi obezbeđivanja besplatnog studiranja za 100 studenata iz dijaspore. Na konferenciji prisustvovali su…\nU Ministarstvu za dijasporu 5.maja 2009. godine održana je konferencija za medije povodom potpisivanja Sporazuma o saradnji radi obezbeđivanja besplatnog studiranja za 100 studenata iz dijaspore. Na konferenciji prisustvovali su ministar za dijasporu Srđan Srećković, pomoćnik ministra Đorđo Prstojević i predstavnici 24 fakulteta iz Beograda, Niša, Novog Sada, Kragujevca, Kruševca i Kraljeva. Ispred Fakulteta informacionih tehnologija govorila je Ljiljana Domazet, direktor razvoja.\nFakultet informacionih tehnologija posebno se ističe mogućnostima koje nudi za nastavu na daljinu, što omogućava da se studenti odmah uključe u nastavu.\nTom prilikom ministar za dijasporu Srđan Srećković je rekao da je Ministarstvo za dijasporu u saradnji sa drugim državnim organima i institucijama, pokrenulo do sada veliki broj projekata u skladu sa svojom strategijom Povratka mladih iz dijaspore. Obezbedili smo letnje prakse u najvećim firmama u Srbiji, letnje kampove za učenje srpskog jezika, stručne seminare i saradnju sa najvećim sajtom za zapošljavanje Infostudom, istakao je ministar i dodao da je projekat u vidu besplatnog studiranja za 100 studenata iz dijaspore na osnovnim, master i doktorskim studijama logičan nastavak strategije Ministarstva za povratak mladih.\nMinistar je rekao i da Nacrt zakona o dijaspori u članu 28. predviđa se budžetski fond za dijasporu i Srbe u okruženju, jedan deo ovih sredstava izdvajaće se za studiranje pripadnika dijaspore. Kriterijum kojim ćemo se voditi biće – najbolji i natalentovaniji studenti. Pomoćnik ministra Đorđo Prstojević, odgovarajući na pitanje medija, objasnio je opšte uslove upisa studenata iz dijaspore i precizirao da prilikom prijavljivanja na konkurs treba predati nostrifikovana školska dokumenta ili potvrdu da je započeta nostrifikacija potrebnih dokumenata.\nFIT- donator stipendija sa Ministarstvom za dijasporu was last modified: May 11th, 2009 by Redakcija\nFakultet informacionih tehnologijaFITMinistarstvo za dijasporu


Jedna osoba preminula u srpskim sredinama na Kosovu od COVIDA-19 GracanicaOnline.Info\nJedna osoba preminula u srpskim sredinama na Kosovu od COVIDA-19\nJedna osoba iz Leposavića je preminula od COVIDA-19 u srpskim sredinama na Kosovu, u poslednja 24 sata, a od 107 obrađenih uzoraka\nJedna osoba iz Leposavića je preminula od COVIDA-19 u srpskim sredinama na Kosovu, u poslednja 24 sata, a od 107 obrađenih uzoraka je registrovano još 45 lica zaraženih korona virusom, saopšteno je iz Kriznog štaba opštine Kosovska Mitrovica.\nU Severnoj Mitrovici je registrovano 12 novozaraženih, u Leposaviću još 10, sedmoro zaraženih je registrovano u Zvečanu, šestoro u Zubinom Potoku, tri lica je korona virusom inficirano u Gnjilanu, dva u Gračanici i po jedno lice u Prilužju i Kamenici.\nOd početka epidemije, u srpskim sredinama je, po zvaničnim podacima Kriznog štaba Kosovske Mitrovice, testirano 17.968 uzoraka, registrovano je 5.500 osoba zaraženih korona virusom, od kojih je 130 osoba preminulo.\nPrevious Veliki broj preminulih od COVIDA-a 19 i zaraženih korona virusom\nNext I dalje je veliki broj zaraženih COVIDOM-19\n1. avgusta 2021., 20:13


Kapiten Zvezde je ponosan na saigrače.\n- Jako smo ponosni, to je prvo što imam da kažem. Odigrali smo dobru utakmicu. Normalno je da Napoli ima veći posed lopte, a mi smo se branili fantastično i pokazali veliko srce. Pokazali smo da smo dobar tim i napravili smo pozitivan rezultat. Mislim da je uspeh svaki bod u Ligi šampiona. Ovo je najrealniji rezultat. Bilo je šansi i na jednoj i na drugoj strani. Ovaj bod je veliki kao kuća - rekao je Savić.\nAtmosfera na "Marakani" je ostavila dubok utisak.\n- Ovo je prvi put za ovu generaciju da je bila koreografija na sve četiri strane stadiona. Lepo je. I to nam znači - istakao je štoper.\nFudbaleri Zvezde slave bod protiv Napolija\nOn se potom osvrnuo i na pojedina očekivanja pre meča.\n- Bitno je da smo verovali i da smo zadržali veru navijačima da možemo da igramo sa najboljim ekipama. Možda su pojedini pre meča očekivali da će Napoli lako da nas pobedi, ali mi nismo to dozvolili. Videćemo kako ćemo se nositi sa Liverpulom i Pari Sen Žermenom. Sigurno će biti teže, ali mi ćemo dati sve od sebe, kao i uvek. Kada smo ovako kompaktni, možemo da očekujemo dobar rezultat - naglašava 28-godišnji fudbaler.\nUtakmica sa Partizanom je za njega bitnija od Lige šampiona.\n- Taj meč je bitniji od ovog. Moramo da se spustimo na zemlju i što pre da se pripremimo za derbi. Prvenstvo je prioritet, a svi znamo da meč sa Partizanom mnogo znači i nama i našim navijačima - rekao je Savić o utakmici koja se u Humskoj igra u nedelju od 19 časova.


Osvojite besplatni trening za vašu ekipu u Labirintu — Osmijeh za Osmijeh\nOrganizacija za djecu i mlade “Osmijeh za Osmijeh” Tuzla otvara Javni poziv za omladinske organizacije u BiH - „Besplatno se izgubite u Labirintu“\nMI BISMO SE PREDSTAVILI…\nKO – smo mi? www.osmijeh.org\nŠTA – je Multifunkcionalna trening kuća za mlade LABIRINT – PROMO VIDEO LABIRINT-a\n– samostalno dizajniranje i izrada bedževa\n– samostalno oslikavanje printa na majice pomoću termo prese\nMultifunkcionalna trening kuća za mlade LABIRINT je smještena u Simin Hanu u Tuzli, u potkrovlju objekta JU OŠ „Simin Han“ na površini od cca 320 m2.\nOno sa čime trenutno raspolaže LABIRINT jesu:\nUkoliko do sada niste imali priliku da dođete u naše prostorije 2016. godina je idelana za vaš dolazak. Mi vas čekamo i želimo da vaše aktivnosti uspješno imlementirate upravo u LABIRINTU.\nTel: +387 35 277 480; +387 62 145 929


Poslao: 16 Jun 2010 00:30\n5Ovo se svidja korisnicima: Rastafarii, mcrule, Sirius, rapha, Ričard\nmcrule ::... pogotovo ako uzmemo u obzir da ceo njihov tim vredi 10 miliona, pa sam jedan bilo koji igrac iz Engleske ili Spanije,Italije vredi duplo, 3, 4, ili pak 5 puta vise ...\nTu gresis, ceo njihov tim vredi jedanaest glava, a to je obicno vrlo jak motiv da das sve od sebe ...\nPoslao: 16 Jun 2010 07:05\nDa su Korejanci prvi dali gol, veeeeliko je pitanje kako bi se sve to sinoć završilo. Prvi gol koji su dobili daje se jednom u hiljadu utakmica...\nPoslao: 16 Jun 2010 08:19\nSirius ::Da su Korejanci prvi dali gol, veeeeliko je pitanje kako bi se sve to sinoć završilo. Prvi gol koji su dobili daje se jednom u hiljadu utakmica...\nJe li pravilnije reći Korejci ili Korejanci?\nPoslao: 16 Jun 2010 10:09\nPregledao sam to pedeset puta. Dozvoljen je dublet Korejci /Korejanci, zbog složene suglasničke grupe koja se javlja u nominativu množine - KoreJCi, kao i u nekim kosim padežima (KoreJCima, KoreJČe, itd).\nPoslao: 16 Jun 2010 10:29\nKorejanci me više uopšte ne iznenađuju, ni jedni ni drugi jer se radi o fanatično borbenim ekipama koje trče do smrti.\nPo mom mišljenju slovaci mogu da naprave dobar rezultat jer imaju sasvim dobru ekipu.\nNadam se da će u drugim i trećim utakmicama biti više golova, sve se nadam da su ove prve svi igrali u grču..\nPoslao: 16 Jun 2010 11:06\nSirius ::Pregledao sam to pedeset puta. Dozvoljen je dublet Korejci /Korejanci, zbog složene suglasničke grupe koja se javlja u nominativu množine - KoreJCi, kao i u nekim kosim padežima (KoreJCima, KoreJČe, itd).\nHvala kume. Uvijek me muče takve jezičke dileme.\nPoslao: 16 Jun 2010 11:31\nDok :: Rumba King ::Da se vratim na mec sa Ganom. Gana je imala naseg coveka kao selektora i to je JAKO uticalo.\nA da nisu strane obavestajne sluzbe ubacile nekog u nase redove i otkrile velike tajne srpskog fudbala,pa smo zato izgubili?!\nTreba biti jako rigorozan kada su u pitanju takvi ispadi i porazi.\nDa sam ja selektor,meni jedan Kuzmanovic ne bi vise uopste igrao.\nKod nekih trenera samo ako prigovoris nesto,neces odigrati utakmicu.\nNema nista bez discipline.\nNe,ne i ne.......\nTrebalo bi se obratiti FIFI da produzi trajanje utakmice i da se Pantelicu mora pruziti prilika da bar 35 puta sutne loptu prema golu, mozda i pogodi....\nPoslao: 16 Jun 2010 12:13\nPa ekipe s Dalekog Istoka su zaista za poštovanje.\nJužna Koreja sredila Grke, Japan dobio Kamerun, S.Koreja častan otpor Brazilu..\nDanas da vidimo i te Špance..\nPoslao: 16 Jun 2010 12:38\nСеверној Кореји свака част.Може се рећи да су оставили срце на терен својом борбеношћу.\nМи сад морамо да стиснемо против Немачке,на све ил' ништа.\nАко их Антић психолошки опорави,и сами доведу неке ствари у својој глави на месту могу да победе панцере.\nPoslao: 16 Jun 2010 14:43\n6Ovo se svidja korisnicima: Ričard, stankovic, Leonardo, mcrule, Rastafarii, Springfield\nNapisano: 16 Jun 2010 14:05\nDopuna: 16 Jun 2010 14:43\nili jos bolje - http://www.vuvuzela-time.co.uk/www.blic.rs/Strip/891/Marko-Somborac\nOvaj topic je pregledan 73862 puta\nUkupno su 448 korisnika na forumu :: 11 registrovanih, 4 sakrivenih i 433 gosta :: [ Administrator ] [ Supermoderator ] [ Moderator ] :: Detaljnije


Vesti online / Vesti / Zanimljivosti / Razvodi se najbogatiji čovek na svetu\nZANIMLJIVOSTI Razveo se jer mu žena nije pripremala večeru na vreme\nZANIMLJIVOSTI "Hoću razvod! Ti si zver, ne mogu da te zadovoljim!"\nZANIMLJIVOSTI Bezos zarađuje 11 miliona na sat, njegovi radnici 12 dolara!\nSVET On je novi "gazda": Bezos "osvaja" Ameriku


Jezero Garda - KASADOO\nNa ovoj mapi naši posetioci mogu pronaći lokacije svih turističkih atrakcija, zamkova, muzeja i bajkovitih gradića jezera Garda u severnoj Italiji. Ova mapa omogućava našim posetiocima da otkriju šta se krije na obalama jezera ili blizu destinacije koju sigurno žele posetiti.\nTuristička mapa Jezera Garda\nJezero Garda je najveće jezeo u Italiji i treće najdublje posle jezera Komo i Mađore. Pored mnogobrojnih prirodnih bogatstava jezera, prijatne klime, istorijskog značaja, danas je jezero Garda najpoznatije kao izuzetno posećena turistička destinacija. Zbog svoje blizine severnoj granici Italije, jezero Garda je izuzetno posećeno od strane turista iz Nemačke, Austrije i Švajcarske.\nOva strana je posvećena svim bajkovitim priobalnim gradićima na obali velikog jezera Garda u Italiji. Ova prelepa mesta su glavne turističke atrakcije jezera, jer svojom kompaktnom arhitekturom, uskim ulicama punih restorana, barova i prodavnica očaravaju svoje posetioce kojima nije potrebno mnogo mašte da pomisle da se nalaze u nekoj od bajki. Ova mesta su često samo jedna od usputnih stanica turista koji najčešće posete bar nekoliko njih. Samim tim, sa našim listama posetiocima pomažemo da isplaniraju sa kojim gradićem će njihova bajka početi, a sa kojim se završiti.\nOva stranica je posvećena svim turističkim atrakcijama jezera Garda u Itliji. Pored velikog broja bajkovitih mesta na jezeru, postoji veliki broj zamaka, nekoliko muzeja i arheoloških nalazišta koji upotpunjuju turističku ponudu jezera Garda. Pošto ne postoji veliki bro sličnih lokacija, odlučili smo da ih grupišemo u okviru jedne kategorije koju smo nazvali atrakcije. Neki od zamaka na jezeru Garda su toliko očaravajući, da će pokrenuti maštu većine posetilaca, dok na primer, Malćezine žičara će uzburkati krv posetilaca koji će se u samo par minuta popeti od obale jezera na visinu od 1800 metara.\nJezero Garda je najveće jezeo u Italiji i treće najdublje posle jezera Komo i Mađore. Pored mnogobrojnih prirodnih bogatstava jezera, prijatne klime, istorijskog značaja, danas je jezero Garda najpoznatije kao izuzetno posećena turistička destinacija. Zbog svoje blizine severnoj granici Italije, jezero Garda je izuzetno posećeno od strane turista iz Nemačke, Austrije i Švajcarske. Jezero Garda se formiralo pod uticajem ledenog glečera tokom poslednjeg ledenog doba. Iz ovog razloga jezero ima tipičnu usku formu koja se širi samo u južnim predelima. Uticaj Rimskog carsta je konstatno rastao u oblasti jezera Garda koje je naseljavao narod Ćenomani. Prvi savezi između naroda Ćenomani i Rimskog carstva se javljaju već 225. godine p.n.e, dok se kompletna romanizacija regiona desila između drugog i prvog veka p.n.e. Godine 268. nove ere u ovom region na obalama jezera Benako (rimski naziv za jezero Garda) se odigrala velika bitka u kojoj su rimske snage pod vođstvom imperatora Klaudija II (poznat kao Klaudije Gotski) nanele veliki poraz nemačkim koalicionim snagama Alemanni. Posle ove bitke, severne granice carstva su bile osigurane dugi niz godina. Po padu Zapadnog rimskog carstva, Lombardi naseljavaju južnu i istočnu obalu jezera Garda. U trinaestom veku istočna obala jezera pada pod uticaj Skaliđera porodice iz Verone (porodica alla Scala- vladari Verone), koji su izgradili mnogobrojne impresivne građevine: Sirmione zamak, Malćezine zamak, Riva del Garda zamak (na obalama jezera Garda) kao i impresivan odbrambeni zid istočno od jezera Garda. U četrnaestom veku oblast jezera pada pod vlast porodice Visconti (vojvode Milana), dok se, već u petnaestom veku, istočna obala nalazi u okviru Venecijanske republike. Godine 1426. i zapadna obala jezera pada pod vlast Venecije.


I KVALIFIKACIJE ZA "M-1" U SEMI-PRO I AMATERSKOJ KONKURENCIJI\nU sali BK "Sindjelić", u Beogradu održane su predkvalifikacije za reprezentaciju Srbije u MMA, koja bi trebala krajem godine da nastupi na kvalifikacionim turnirima za prestižni M-1( http://www.m-1global.com/ ). Borbe su se radile u ringu, po amaterskim i semi-profy pravilima, a trajale su 2 x 5 min.\nOd timova su na takmičenju uzeli učešće:\n· BK Ruma\nZa SECUTOR MMA TEAM učestvovali su sledeći borci:\n1. Aleksandar Milićević -76kg\n2. Žarko Živanović - 84kg\n3. Simeon Olenjičenko -93kg\n1. Marko Minčić(EFS) vs Oljača(Kaizen)\nOljača dominira u stojećem stavu dok se Minčić trudi da borbu prenosi u parter, nekoliko dobrih obaranja Minčića i onda uspeva da plasira Giljotinu i završi Oljaču. Pobeda Minčića\n2. Žarko Živanović(Secutor) vs Mihailović (Kaizen)\nNakon kraće razmene udaraca u stojećem stavu Živanović obara Mihailovića. Radi GNP iz Side Mount. Mihailović pokušava izlazak, ali mu Živanović uzima ledja i plasira RNC. Živanović pobedio RNC\n3. Aleksandar Milićević(Secutor) vs Miljan Jakšić(EFS)\nPosle ispitivanja u stand up Sale ruši Miljana dobul legom, polako radi na prolasku garda, i kasnije dospeva u side i u full mount. Miljan se u početku dobro brani nekoliko puta se lepo izvlačio iz neugodnih pozicija, da bi mu pred kraj runde, nakon serije udaraca iz mount pozicije, Sale došao za ledja i pobedio RNC-om.\n4. Simeon Olenjičenko(Secutor) vs Aleksandar Jovičić(BK Ruma)\nMeč dvojice odličnih Stand Up boraca, strašne razmene udaraca u kojima je bolji Simeon. Jovičić je nekoliko puta uzdrman jakim krošeima, ali pokazuje izuzetnu izdržljivost i srčanost. Simeon nekoliko puta dovodi u parter Jovičića i jednom dobija Mount poziciju. U drugoj rundi tempo je znatno slabiji uz nekoliko veoma jakih i preciznih krošea Simeona, a zatim pred kraj runde Joviči preuzima blagu inicijativu. Simeon ga ponovo dovodi u parter. Pobeda Simeona na poene.\n5. Aleksandar Milićević(Secutor) vs Nikola Minić(EFS)\nVeoma dobar meč, Sale na početku meča ruši Minića zatim pokušava da prodje gard, sudija ih podize u Stand Up. Sale pogadja sa nekoliko dobrih low kick-ova, Nikola skracuje distancu plasira seriju rucnih udaraca posle koje ga Sale ruši. Nikola beži iz partera i hvata giljotinu Saletu iz koje sa Sale vrlo vešto izvukao. Kraj 1. runde u kojoj je Sale ostvario blagu prednost. U drugoj rundi Nikola opet ide na box, Sale pogadja sa par low kickova i ruši ga, uzima mount i radi siloviti GNP do prekida, TKO.